Benjamin mailako neskak nagusi San Juan Arsenal futbol txapelketan | El Diario Vasco\nTolosa GoierriBenjamin mailako neskak nagusi San Juan Arsenal futbol txapelketan\nBenjamin mailako neskak nagusi San Juan Arsenal futbol txapelketan\nBenjamin mailako neskak Usabal kiroldegian. / ARGAZKIAK LABAIEN\nLABAIEN BERASTEGI. Sábado, 8 julio 2017, 09:42\nJoan zen asteburuan, San Juan Arsenal futbol txapelketako finalak jokatu ziren Usabal kiroldegian eta bestalde Ataria pilota txapelketako finalak Alegiako pilotalekuan. Futbolari dagokionez, Berastegiko lau taldek parte hartu dute txapelketan, bi talde mutilenak benjamin mailan, beste talde bat mutilena alebin mailan, eta benjamin mailako neskak. Denek lan polita eta kiroltasunez betea egin dutela esan daiteke, baino nesken taldea izan da azken txanparaino iritsi dena. Shanti torneoan egin zuten moduan, oraingoan ere erakutsi dute ahamenak badituztela hortxe, finalean egoteko. Neska-Alaiak izan zituzten aurrez aurre, eta partida borrokatu baten ondoren, lehen sariarekin itzuli ziren herrira.\nBestalde, Ataria txapelketako finalak jokatu ziren Alegiako pilotalekuan, 7 kategoria desberdinetan hain zuzen. Aurrez jokatuak ziren kanporaketak. Bikote berastegiar bat izan zen finaleraino iritsi zena, aurre-benjamin mailan, Hernandez eta Garmendia hain zuzen. Azkeneraino borrokatu zuten bi bikoteek eta azkenean Zufiria eta Gonzalezentzat izan zen txapela.\nEmocionante y calurosa salida de la EHM Vuelve la campaña 'Busti zaitez'


espekulazioa | Ilunkaran\nTag Archives: Espekulazioa\nEHUko ikastarotik bueltan\nUztaila 28, 2011 11:25 am ⋅ 4 Comments ⋅ naroa Nire tesia aitzaki hartuta, non krisiaren kudeaketa kooperatibetan aztertu nahi dudan, lehenengo aldiz EHUko Uda Ikastaroetara etorri naiz. Krisian agente ekonomiko ezberdinek duten eragina aztertu da honako izena duen ikastaroan: “Crisis y agentes económicos: un marco mundial en crecimiento“.\nZein zen nire helburua? Nire formazioa hobetzea jakina. Izan ere, informatika arlotik etorrita, arlo ekonomikoan ez nago oso jantzia. Hala ere, kooperatibak eguneroko kontu izan ditut txikitatik, eta Arrasatekoa izateak industria munduarekiko nolabaiteko lotura ere eman dit. Hala ere, nire tesia gauzatzeko hori ez da nahikoa.\nInteresgarria izan da ikastaroa, ekonomikoegia baina. Esan nahi dut, ekonomilariei bideratutakoa izan da, gauza batzuk ulertzea ezinezkoa zen kasik. Baina beno, nonbaitetik hasi behar!\nZorrei buruz hitz egin da, Txinaren eta garapen bidean dauden herrialdeen rola, finantza munduko desorekari buruz, euroari buruz, kredituei buruz… Interesgarria, hitzaldi batzuk teknikoegiak ziren arren (niretzako, jakina).\nHala ere, bada zerbait faltan bota dudana. Arlo soziala ez da jorratu. Kooperatibismoarekiko dudan loturagatik izango da, baina ez dira beroiek aipatu ere egin (kontuan izan EAEko ekonomian garrantzia handia dutela), ez dira Fiare bezalako proiektuak aipatu alternatiba gisa, ez da ikuspegi “iraultzaile-alternatiborik” planteatu, guztia merkatuaren inertziaren baitan kokatu da. Eta hori izan da gauzarik makalenetarikoa.\nNoiz hasiko dira planteatzen, serioski, beste egitura ekonomiko bat?\nPosted in: jardunaldiak ⋅ Tagged: alternatiba, ehu, eraldaketa soziala, eskubideak, espekulazioa, hezkuntza, koop, krisia, neoliberalismoa Hipoteken krisia\nUztaila 12, 2011 2:05 pm ⋅ Leave a Comment ⋅ naroa Bideo erraza, eta gertatutakoa ulertzeko baliagarria.\nPosted in: ikusentzunezkoak ⋅ Tagged: espekulazioa, ikusentzunezkoak, krisia Chris Martenson\nAzaroa 30, 2009 3:36 pm ⋅ Leave a Comment ⋅ Naroa Posted in: ikusentzunezkoak, Iritziak ⋅ Tagged: ekonomia, espekulazioa, ikusentzunezkoak, krisia Izan zaitez BERRIA Laguna!\tEgutegia


Bizkaiko saltsa | Consumer\nEuskal sukaldaritza tradizionaleko saltsarik ezagunenetako bat da, eta askotariko plateren laguntzaile gisa erabiltzen da.\nSaltsa honen izenak zehatz-mehatz adierazten du zein den bere jatorria. Euskal sukaldaritzako errezeta-liburu herrikoietan parte hartzen du, eta erraz sartzen da, duen lotura handiagatik, osagai nagusia arraina duten plateretan, hala nola bakailao bizkaitarra. Hala ere, haragiz egindako beste plater batzuetako zaporeak areagotzeko ere erabil daiteke, hala nola txerri-hankak, barazkiak, menestra edo barazki beteak, hala nola piperrak edo zerba-zakilak.\nSaltsa honen kolore gorria ez da tomatea, piper txorizeroa baizik.\nKremaizeneko saltsetako bat da (egiteko erabiltzen den eskema berak barazki-kremetarako ere balio du). Ontzeko elementuak ditu, hala nola aldez aurretik ur berotan hidratatutako txorizo-piper batzuen mamia (ez da komeni ñorak erabiltzea) eta xehe-xehe xehatutako tipula.\nGainera, bustitzeko elementu bat du, hala nola haragi-hondo bat edo arrain-fumet bat, saltsaren erabilgarritasunaren arabera. Zereal batekin ere lotuta daude (gari-irina, maria galletak edo ogi txigortua). Ondoren, txino batetik hainbat aldiz pasatu, eta soberakina mortero batez birrindu, eta ondoren gehitu, gorputza eta koipetsua dituen saltsa baita.\nTomatea erabili ala ez izango da eztabaidagai. Bada, printzipioz, ez da erabili behar, ez baita saltsa horretakoa. Kolore bereizgarria piper txorizeroaren mamiaren emaitza da, ez tomatearena.\nOliba-olioa, txerri-gantza edo gailetak\nSaltsa honen beste ezaugarrietako bat kipulak frijitzeko koipea da. Kasu gehienetan, oliba-oliotan frijitzen dira, baina txerri-gantza erabiltzen duten errezetak aurki ditzakegu; izan ere, nahiz eta, nutrizioaren ikuspegitik, koipe asko duelako ez den egokia, zapore sendoagoa du, zalantzarik gabe. Haragia duten platerak prestatzeko, laguntzaile honen emaitza oso interesgarria da.\nSukaldariek asko aipatzen duten trikimailu bat da maria galletak erabiltzea saltsaren azken lotura edo txokolate beltzezko ontza batzuk handitzeko. Osagai horiek erabiliz, txorizo-piperren zapore mikatz samarra leuntzen da.\nBizkaiko jatorrizko saltsa eta Bizkaiko saltsa faltsua\nBizkaiko saltsaren barruan, jatorrizkoaren eta Bizkaiko saltsa faltsuaren artean bereizten dira. Azenarioa erabiltzen du txorizo-piperra gozatzeko eta haren zapore-potentzia kentzeko. Bizkaiko saltsak osagai hauek ditu: kilo bat tipula (gutxi gorabehera), baratxuria, hamabi piper txorizero, 40 g irin elementu busti litro bakoitzeko eta hondo zuria edo fumeta.\nKipula bigunduz eta piper txorizeroa berhidratatuz hasten da. Ondoren, gehitu piperra tipulari. Koipe gehiegi badago, koipegabetu, gehitu lotze-elementua eta busti bustitze-elementuarekin. Utzi poliki-poliki egosten tarte batez, eta pasatu saltsa puregailutik edo irabiagailutik.\nBizkaiko faltsuaren osagaiak jatorrizkoarenak dira, baina azenarioak gehituta eta piper txorizeroen kopurua murriztuta: kilo bat tipula, lau baratxuri-ale, 250 g azenario, sei piper txorizero, 40 g irin eta litro bat hondo eta fumet.\nBizkaitarraren berdina da, baina piper txorizeroen zati bat kentzen dugu. Jarri baratxuria eta kipula biguntzen, gehitu aldez aurretik egositako azenarioa, bota txorizo-piperrak, irina eta hondoa edo fumeta.\nBizkaiko saltsa Euskal pimiento choricero-eu pimientos choriceros-eu platos-eu


Autentikoak saio berria Mikel Pagadi eta Fermin Etxegoienekin apirilaren 25ean | Autentikoak | EITB\nElkarrizketa saioa, Fermin Etxegoien eta Mikel Pagadirekin | Autentikoak EITB\n'Autentikoak' saioaren estreinaldia, gaur, Mikel Pagadi eta Fermin Etxegoienekin\nLehen atalean, Josebe Iturrioz, Zuhaitz Gurrutxaga eta Joxe Mari Apezetxea izango dituzte gonbidatu.\nElkarrizketak, aktualitatea eta umorea, gaurtik aurrera, 'Autentikoak' saioan\n'Autentikoak' saio berria, gaur gauean, ETB1en eta eitb.eus-en\n'Autentikoak' saioaren webgunea\nGaur, 'Autentikoak' saio berria iritsiko da ETB1eko gauetara. Mikel Pagadik eta Fermin Etxegoienek aurkeztuko duten elkarrizketa saioa izango da. Gonbidatu famatu zein anonimoak izango dira ETBren Miramongo estudioko platoan, zuzenean. Orio Produkzioak ekoiztetxeak eta ETBk ekoitziko duten saioa izango da.\nTelebistan ibilbide oparoa duen aurkezle bikote honek bere ukitu propioa emango dio programari: Pagadi, bere estilo ausart eta umoretsuarekin, eta Etxegoien, berezkoa duen etorri ziztatzailearekin, baina umore ukitua galdu gabe. Astero platotik pasatuko diren gonbidatuen konfiantza lortzen saiatuko dira galdera guztien erantzuna jasotzeko.\nEmanaldiaren funtsa elkarrizketak badira ere, aktualitateari lotuta ere egongo da saioa. Astean zehar izandako gertaera esanguratsuen protagonistek ere beren tokia edukiko dute 'Autentikoak' programan.\nLehen saioan, hiru elkarrizketatu izango dituzte platoan. Lehenik eta behin, Josebe Iturrioz irakasle eta eragile feministak transexualitateari buruz hitz egingo du, eta, bereziki, bere gorputzean bertan egiten ari den transformazio prozesuari buruz.\nBigarren elkarrizketatua ezaguna da ETB1eko ikusleen artean: 'Herri Txiki, Infernu Handi' saioan Mikel Pagadiren adiskide den Zuhaitz Gurrutxaga da bera. Zuhaitzek bere bizitzako pasarte ezezagunen inguruan hitz egingo digu. Lehen Mailako futbolari izateari utzi eta ETBko aurkezle arrakastatsuenetariko bat bihurtzeko egindako bidea ere izango du mintzagai.\nGoizuetatik, Joxe Mari Apezetxea etorriko da, Euskal Herriko azken joaregileetako bat. Bizitzaz, bere ogibideaz eta beste hamaika gairi buruz arituko dira Apezetxearekin.\nElkarrizketak, aktualitatea eta umorea: 'Autentikoak' saio berriari berezko nortasuna emango dioten hiru elementuak. Zuzenean, ostegunero, 22:30ean, ETB1en eta eitb.eus-en.


HORTZOIAREN KIRURGIA ESTETIKOA - JM Arizala\nIrribarre bat estetikoa eta harmoniaduna izateko, hortzak eta inguruko hortzoiak ere halakoak izan behar dira. Hortzeria polit bat izanik eta piezak ondo lerrokatuta, hortzoia arrosa-kolorekoa ikusi behar da, osasuntsua, eta hortzak inguratzeko moduan aldaketa handirik gabe.\nBaliteke hortzoiaren altuera egokia ez izatea hortzaren sustraia hortz batzuetan besteetan baino luzeagoa ikusten denean kasu. Eta baita bolumen aproposa ez izatea ere; adibidez, hortz bat atera ostean, ondoko hezurra murriztu denez hortzoian geratzen den sakonuneagatik. Azken hori konpontzeko, hortzoi-mentuak egiten dira.\nHortzoi-mentuetarako, hortzoi zati bat ateratzen da ahoko zonalderen batetik ondoko, edo distantzia jakin batera dagoen, beste batean jartzeko.\nHortzoietan egiten diren esku-hartze estetiko ohikoenak\nAgeriko sustraia estaltzea\nHortzoia atzeratu eta sustraia agerian uzten denean, hortzoiaren auto-mentu bat egin daiteke. Hau da, luzatu den sustraia pazientearen hortzoiaren zati batekin estaliko da eta puntuen bidez lotuko zaio ondoko hortzak estaltzen dituen hortzoiari.\nSustraia estaltzeko erabiltzen den hortzoi-zati hori ondoko hortzoiaren zonaldetik hartuko da, guztiz askatu gabe; albo batera eraman eta ageriko sustraiaren gainean jarriko da. Eramandako hortzoi-mentua esaten zaio.\nBatzuetan hortzoiaren zatia ahosabaitik edo ahoko beste zonalde batzuetatik hartzen da. Orduan, guztiz askatu eta sustraia estaltzen da. Hortzoi-mentu askea esaten zaio. Amaitzeko, estalitako sustraiaren alboetara ondo lotzen da puntuen bidez.\nAste beteren buruan, mentua bera eta mentua hartu den zonaldea dezente orbaindu dira. Beraz, tratatu den zonaldeko puntuak kendu daitezke.\nBi hilabete beharko dira guztiz orbaintzeko eta emaitza estetiko egonkorra eta behin betikoa ikusteko\nHortzoiaren atzerapena guztiz edo zati batean estalita egotea lortuko dugu, kontuan hartuta kasu bakoitza, kirurgia zenbateraino izan den konplexua, pazienteak ebakuntzaren ostean zer nolako higienea izan duen eta, batik bat, hasiera batean zenbat sustrai zegoen agerian.\n– Hartu beharreko neurriak\nKontu handiz jan beharko da, batik bat lehenengo hamar egunetan. Ekidin mentuaren zonaldetik kosk egitea eta ez jan elikagai gogorrik, fruitu lehorrak kasu, ezta elikagai gaziegiak edo narritagarriak ere.\nEzinbestekoa da esku-hartu den zonaldeetan higiene egokia izatea. Horretarako, klorhexidina antiseptikodun kolutorio irakuzketa-produktuak erabiliko dira.\nEz eskuilatu zuzenean mentua aste bete edo bi astetan zehar, orbaintzeko daraman erritmoaren arabera.\nTabakoak ere kalte egiten dio mentuaren emaitza kirurgiko eta estetiko onari.\nSaiatu ez erretzen ebakuntza egin eta hiru eta hamar egun bitartean; ezinbestekoa da.\nHortz bat ateratzen denean, hutsune bat geratzen da hortzoian, eta batzuetan hezurrak ez du behar bezala betetzen. Horren ondorioz, hezurra eta hortzoia meheagoak izaten dira zonalde horretan eta barrunbea nabaritu egiten da.\nGoiko eta aurrealdeko hortz bat bada, eta zubi edo inplante bat jarri nahi badugu, hutsune hori bete beharko dugu hortzoiarekin gehitu den ordezko hortza ondoko beste hortzak baino luzeagoa ikus ez dadin. Horretarako, hortzoi-mentu bat egingo da. Hutsunea handiegia bada, hezur-mentu bat ere egin beharko da, pazientearen hezur batekin edo hezur artifizial batekin.\nHortzoia loditzeko mentua egiteko sustraiak estaltzeko menturako adierazi ditugun teknika antzekoak erabiltzen dira.\nEboluzioa eta kontuan hartu beharreko neurriak arestian aipatutako ebakuntzaren antzekoak dira baita ere.\nHortzoien estetika hobetu nahi baduzu eta, beraz, baita irribarrea ere, esaiguzu zure hurrengo hortz-kontsultan.


18|11|05 Zinebi 60\nAzaroaren 10ean "Euskal Zinemaren eguna" museoan\nZINEBI Bilboko Dokumentalen eta Film Laburren Nazioarteko Jaialdiaren 60. urteurrena spatuko da aurten, azaroaren 9tik 16ra bitartean. Eta Museoan saio bat antolatu da aurten lehen ldiz egingo den Euskal Zinemaren egunaren barruan.\nEgun horretan, gerraosteko eta Trantsizioko uskal zinemaren protagonista batzuei omenaldia egingo zaie. Gainera, José Antonio Sistiagaren bilbideari aitorpena egingo zaio, Sistiaga, une historie basque (Manuel Soto, 2018) dokumentala proiektatuta eta Ilargian (Hauazkena, 2018) animazioko fi lma proiektatuta. Azken horrek De la una a Euskadi (1968) artistaren galdutako fi lm laburra berrinterpretatzen du.\nSaioa Guadalupe Echevarría komisario duen "Denboraren artea" bideo zikloari gehituko zaio, zeina museoak 68aren stean. Artea eta praktika artistikoak Euskal Herrian 1968-2018 erakusketa dela-eta antolatutako ekimenen barnean dagoen. Hartara, Zinebik Euskal Herrian azkenaldian sortu diren kusentzunezko ekoizpenei eskainiriko tartea osatuko du.\nTarifak: orokorra: 3,5 € / Museoaren Lagunek: 2 € / 25 urtetik beherakoek: doan\n"Ukitzeko artea" irisgarritasun programa "68aren ostean" aktibitateak


Donostian orain dugu aukera | Iritzia | Berria\nMikel Agirre Maskiriano - Turismo ereduarekin kezkatutako donostiarren Bizilagunekin plataformako kidea\nCOVID-19aren soka luzeak ispiluaren aurrean jarri du gure gizartea, ezarritako garapen ereduaren oinarriak errotik astinduz. Osasun larrialdiari krisialdi sozioekonomiko sakona batzen zaio. Horren aurrean, berehalakoa eta unibokoa izan da agintea dutenen erreakzioa: krisiaren aurreko egoerara itzultzeko ahaleginak biderkatu eta horretarako baliabideak jartzea. Gure irudiko, ordea, gizarteak bizi duen astinaldiak eta turismo jarduerak izan duen geldialdiak Donostiaren eta donostiarron bizimoduan berebiziko eragina duten hainbat kontu birplanteatu eta aldatzeko sekulako aukera eskaintzen digute.\nOrain dugu aukera hiri espazioaren pribatizazioari aurre egin eta kale eta plazetan herritarren eguneroko bizitza komunitarioari lehentasuna emateko. Hiri espazioa kontsumoan oinarritutako harremanetara bideratzeko joeraren ordez, espazio komunak jendearen eguneroko interakzio arruntak (ez-merkantilistak) ahalbidetzeko erabili daitezela eskatzen dugu.\nOrain dugu aukera arrisku sanitario, ekonomiko eta sozialen aurrean ahul egiten gaituen indibidualismoaren ordez auzo bizitza eta gertuko harreman sareak erdigunean jartzeko. Bizilagunen arteko laguntzaren garrantzia eta eraginkortasuna da indartu beharreko bidea, gertutasuneko elkar-zaintzari eta elkartruke sozialei bide eginez eta tokian tokiko eragile sozialen ekinbidea erraztuz.\nOrain dugu aukera turismo jarduera espekulatzailean oinarritutako ekonomiaren ordez eredu orekatu baten alde beste sektoreetako jarduerak sustatzeko. Kanpo indar eta kanpo baldintzekiko mendekotasunak hiriko ekonomiaren zaurgarritasuna indartu du. Tokikotasunean oinarritutako jarduera ekonomiko jasangarri eta anitzak sustatzeko hautua egitea beharrezkoa da, zaintza jarduerak lehenetsiz, gizarte berrikuntza sustatuz eta herri merkataritza suspertuz.\nOrain dugu aukera krisi garaian langileak ziurgabe uzten dituen turismo sektoreko lanpostu prekarioak baztertu eta lan baldintza duinak eskuratzeko. Argi dago lan baldintza prekarioenak jasaten dituzten langileengan erori dela lehendabiziko kolpea. Lanpostu horien ezaugarriak berrikusi eta berrantolatzeko garaia da, lan baldintzen duintasuna lehen lerrora ekarriz.\nOrain dugu aukera baliabide publikoak hiri-markan eta turismoaren sustapenean xahutu ordez herritarren oinarrizko behar sozioekonomikoetara berbideratzeko. Baliabide publikoak lehentasunez ezin dira bideratu esku gutxitan banatzen den turismo jardueraren negozioa elikatzera. Horregatik, herritarren larritasun sozioekonomikoak arintzera zuzentzeko eskakizuna egiten dugu.\nOrain dugu aukera bisitariak erakartzera zuzendutako ekitaldi masiboak bertako herritarren ikuspuntutik birpentsatu, eta, interes komertzialak alboratuz, horien gaineko kontrol publikoa berreskuratzeko. Hainbat ekitaldi kultural arrakastatsu merkantilizatu egin dira, eta babesle pribatuen esku utzi dute hiriko kultur eskaintza, hiri-espazioaren erabilera eta beste pribilegio batzuk. Tokiko kulturarentzat lehentasuna eta irisgarritasun unibertsala aldarrikatzen ditugu, ekitaldien gaineko kontrol publikoa berreskuratu eta bertako sortzaileen alde eginez.\nOrain dugu aukera etxebizitzak pisu turistiko bezala erabiltzeari muga jarri eta bizileku bezala alokatzera bultzatzeko. Iraganeko akatsetatik ikasi eta bizi dugun presio turistikoaren beherakada hau baliatzeko beharra daukagu. Krisialdiak kalteturikoen alokairua ordaintzeko laguntza zuzenak gehiago indartzea; alokairu sozialera zuzendutako udal etxebizitzen parkea handitzea; eta etxebizitzen alokairuari gehienezko salneurriak ezartzea.\nOrain dugu aukera hotel berriak irekitzeko baimenak emateari utzi eta hiriko hotel eskaintzaren hazkundea gelditzeko. Hotel kopuruaren hazkundea neurrigabea eta desorekatua izan dela erakutsi du errealitateak. Hotelen hedapen eta irekiera baimen berriak emateari uko egiteaz gain, funtzionamendu araudiak zorrozteko garaia da.\nOrain dugu aukera makro-azpiegituretan eta autoan oinarritutako ereduaren ordez oinezkoei eta bizikletei espazioa emango dien mugikortasun eredu jasangarria indarrean jartzeko. Bizi dugun etenaldiak oinarrizko mugikortasun beharrizanak bestelakoak direla agerrarazi du. Argi geratu da oinezko eta bizikletentzako espazioen hedadura eskasa dela, eta gaur-gaurkoz, auzoen arteko jarraikortasuna eta iragazkortasuna ez direla bermatzen.\nOrain dugu aukera Santa Klara uhartea eta balio ekologikoa duten hiriko beste guneak turistifikatu ordez naturaren kontserbazioa bermatzen duten babes neurriak hartzeko. Babes osoa bermatzeko neurri eraginkorrak hartzea exijitzen dugu: gune naturalen inbentarioa; erabilera arautegi integralak; narriatutako espazioen lehengoratzea; eta ingurumenarekiko kontzientziazio jarduerak.\nOrain dugu aukera erabakiak aldebakarrez, gardentasunik gabe eta interes pribatuen eraginpean hartu ordez turismo ereduaren gaineko parte hartzea, eztabaida eta donostiarrek erabakitzeko aukera bermatzeko. Turismo jarduerak hirian dituen ondorio sozial, ekonomiko eta ekologikoen gaineko behatoki independentea eratzea beharrezkotzat jotzen dugu. Gainera, herritarrek eta hiriko gizarte antolatuak beren buruari eragiten dioten erabakietan parte hartze zuzena izateko sistemak eratu behar dira.\nMahai gainean jarritako errezetek lehengo normaltasuna berrezartzea bilatzen duten heinean, argi dago krisialdi honek ezer gutxi aldarazi duela batzuen ikuspegia eta jardunbidea. Bizilagunekin plataformatik, ordea, uste dugu herritarrok itoaldira garamatzan hiri eredua bere osotasunean berrikusiz desazkunde turistikorantz urratsak emateko garaia dugula eta orain dugula aukera ezin hobea.


Azetonitril irtenbidea - Mricc.com\nAcetonitrile, metil zianuroa ere deitzen zaio, oso koloredun likido oso lurrunkorra da. Usain berezia antzekoa da eterrek eta propietate disolbatzaile bikainak ditu. Azetonitrilak substantzia organiko, ez-organikoak eta gaseosoak desegiteko gai da. Toxikotasun jakin bat du eta urarekin eta alkoholarekin nahasten da. Azetonitrilak nitrilo erreakzio tipikoak jasan ditzakeen intermedio organiko garrantzitsu bat da eta nitrogeno-konposatu tipiko asko prestatzeko erabiltzen da. Azetonitrilak, bitamina A, cortisona, disolbatzaileak erabil daitezke karbonaminak eta beren produktuak. B1 eta aminoazidoak ekoizteko disolbatzaile ertain aktiboak egiteko ere erabil daiteke. Disolbatzaile kloratuak ordezkatu ditzake. Biniloz estalduretan erabiltzen da, gantz-azidoak, alkohol-desnaturalizatzaileak, butadieno extractoreak eta akrilonitrileko zuntz sintetikoentzako disolbatzaile gisa erabiltzen da. Aketonitrilek ere erabilera ugari ditu oihalen tindaketa, argiztapena, usain fabrikazioa eta argazkigintza materialen fabrikazioan.\nAzetonitrilaren aplikazio nagusia disolbatzaile da. Adibidez, butadieno ateratzeko disoluzio gisa, zuntz sintetikoetarako disolbatzaile eta estaldura berezietarako disolbatzaile gisa. Petrolioaren industrian erabiltzen den azetitriloa disolbatzaile da, petrolio hidrokarburoak tar, fenol eta abar kentzeko. Olio eta gantzaren industriako olio eta landare olioetatik gantz-azidoak ateratzeko disoluzio gisa erabiltzen da, eta medikuntza esteroideak birkristali ditzaketen erreakzio ertain gisa. Ur azetonitrilaren azeotropo bitarra askotan erabiltzen da disolbatzaile polarretan konstante dielektriko handia eskatzen denean:% 84 acetonitrilo eta 76 ° C irakite-puntua.\nAcetonitrile sendagaia da (B1 bitamina) eta lurrinak egiteko bitartekoa. Eta nitrogeno ongarri nitrogeno sinergista bat egiteko lehengaia da. Alkoholaren desnaturalizazio gisa ere erabiltzen da. Horrez gain, etilamina, azido azetikoa, etab. Sintetizatzeko ere erabil daiteke, eta erabilera ugari ditu ehunak tindatzeko eta argiztapen industrietan.


Ingelesa eta euskara ikasteko sistema aditu bakarra | bai&by\nHizketa simulatzailea Ikusi nola dabilen Oroimen trebatzailea Entzun nola ikasten dugun\nHizkera simulagailua, kontzeptuak barneratzen direla bermatzeko.\nBeste hizkuntza batean hitz egin ahal izateko, gauza izan behar dugu zenbait esapide modu automatizatuanesateko. Ikasketa gnosikoak (eskemak, gramatika…) ez du hitz egiteko balio. Jariotasunez hitz egin ahal izateko ikasketa praxikoa eta automatizatua behar da.\nEuskara zein ingelesa ikasteko bekak.\nIkastaroa behar duzunean eteteko aukera, eskolarik galdu gabe.\nIkasi data-mugarik gabe, kontratatu duzun helburua lortu arte.


Gidarien arreta-maila kontrolatzeko sistema; Koralak, izpi ultramoreen kontrako ezkutu; Landare-bilduma sarean; Marte planeta beroa eta hezea izan zen - ZientziaEus\nGidarien arreta-maila kontrolatzeko sistema; Koralak, izpi ultramoreen kontrako ezkutu; Landare-bilduma sarean; Marte planeta beroa eta hezea izan zen\n2010/01/20 Elhuyar Iturria: Teknopolis\nMadrilgo Karlos III.a Unibertsitateko ikertzaile-talde batek gidarien arreta-maila kontrolatzen duen sistema bat garatu du, gidatzean izandako deskuiduek edo logurak ekar ditzakeen istripuak eragozten laguntzeko. Begien irekitze-maila, kliskaren abiadura edo begiradaren norabidea neurtzen duen bideo-kamera baten bidez iristen da informazioa; eta arrisku-uneetan sistemak seinale akustiko batekin erantzuten du. Errepideko marrak ere detektatu eta sailkatu egiten dira, ibilgailuaren ibilbidea baloratu eta galtzadatik irtetea saihesteko edota oztoporen baten kontra talka ez egiteko.\nAustraliako Queensland Unibertsitateko biologo batzuek ikusi dute koral-arrezifeetako koralek eguzkitako kremen funtzio bera dutela; alegia, Eguzkiaren izpi ultramoreak xurgatzen dituzte, eta, hala, beren burua eta ekosistema horietako bizidunak babesten dituzte. Koralen exoeskeletoko kaltzio karbonatoa da babes horren eragilea: izpi ultramoreak xurgatzen ditu, eta, ondoren, argi fluoreszentea igortzen du; alegia, askoz uhin luzera handiagoko eta energia txikiagoko izpiak igortzen ditu.\nNafarroako Unibertsitateak bere herbarioko landare-bilduma osoa digitalizatuko du; bilduma 100.000 alek osatzen dute. Helburua da informazio hori guztia gizartearen eta komunitate zientifikoaren eskura jartzea Internet bidez. 2009an herbarioko landare baskularren 17.000 ale informatizatu zituzten. Informazio hori kontsultagai egongo da hil honetan Biodibertsitate Globalaren Informazio Gunearen webgunean: www.gbif.es.\nLondresko Imperial College-ko zientzialariek baieztatu dute duela 3.000 milioi urte Marte planeta epela eta hezea zela, eta bertan bazirela aintzira handiak, Aro Hesperikoan urtutako izotzen eraginez. Baieztapen horrek ezbaian jarri ditu aurreko emaitzak; izan ere, orain arte uste zen duela 4.000 milioi urte Marteko atmosferaren galerak ingurune hotz eta lehor bilakatu zuela Marte. Ikerketa berri honen emaitzen arabera, Marteko historiaren erdialdeko aldia uste baino askoz dinamikoagoa izan zen.\nKoralak, izpi ultramoreen kontrako ezkutuak arrezifeetan\nKoral-arrezifeak, izpi ultramoreetatik babesteko\nEguzkitako betaurrekoak: moda eta beharra


PAUL DE LA CUESTAK ETA IMANOL ROJOK HASIERA EMANGO DIOTE IGANDE HONETAN EUSKAL KIROLARIEN PARTE HARTZERI SOCHIKO OLINPIAR JOKOETAN - basqueteam\n139egunak 15orduak 12minutuak\nPAUL DE LA CUESTAK ETA IMANOL ROJOK HASIERA EMANGO DIOTE IGANDE HONETAN EUSKAL KIROLARIEN PARTE HARTZERI SOCHIKO OLINPIAR JOKOETAN\nIgande honetan ekingo diote euskal kirolariek Sochiko neguko Olinpiar Jokoetan parte-hartzeari. Gure ordezkarietatik bik, Paul De la Cuestak eta Imanol Rojok (Basque Team-ek babestuta), Jaitsiera eta Skiathlonean lehiatuko dira hurrenez hurren. Paul De la Cuesta (Donostia, 1988/11/28) Parte hartuko duen alpetar eskiko lehen probatan lehiatuko da goizeko 11:00etan (hiru ordu gutxiago Euskadin). Jaitsiera diziplinak ekingo […]\nIgande honetan ekingo diote euskal kirolariek Sochiko neguko Olinpiar Jokoetan parte-hartzeari. Gure ordezkarietatik bik, Paul De la Cuestak eta Imanol Rojok (Basque Team-ek babestuta), Jaitsiera eta Skiathlonean lehiatuko dira hurrenez hurren.\nPaul De la Cuesta (Donostia, 1988/11/28) Parte hartuko duen alpetar eskiko lehen probatan lehiatuko da goizeko 11:00etan (hiru ordu gutxiago Euskadin). Jaitsiera diziplinak ekingo dio txapelketari, alpetar eskikoen artean proba luzeena eta abiadura altuena hartzea ahalbidetzen duena, 120 kilometro ordukora hel daitezke eskiatzaileak. Rosa Kutor alpetar gunean jokatuko da Jaitsiera, Aibgako tontorrean, 20 kilometroko pista eremua biltzen duen ingurunea eta ondoren Konbinatua, Eslalom erraldoia eta Eslalom Super Erraldoi probak ere hartuko dituena, guztira 7.500 ikusle biltzeko aukerarekin. Igandekoaz gain De la Cuesta honako proba hauetan lehiatuko da; Super Konbinatua (otsailak 14), Super Erraldoia (otsailak 16) eta Erraldoia (otsailak 19). De la Cuestak esperientzia zabala hartu zuen Vancouverreko 2010eko Jokoetan, 32. postua lortuz Slalom Erraldoian, 35.a Super Erraldoian eta 51.a Jaitsieran. Schaldmingen (Austria) jokatutako 2013ko Munduko Txapelketan, Paulek orain arteko emaitzarik onenak lortu zituen: 18. Postua Super Konbinatuan, 33.a Jaitsieran eta 37.a Super Erraldoian.\nBestalde Imanol Rojok (Tolosa, 1990) hiru ordu geroago egingo du bere debuta kirolari olinpiar gisa iraupen-eskian, 14:00etan (11:00etan Euskadin) eta Skiathlon 15km. Classic eta 15 Km. Free deituriko proban. Diziplina konbinatua da, 15 kilometroko bi etapa biltzen dituena, lehendabizikoa estilo klasikoan (eskiak paraleloan jarriz aurrera egitean datza, egonkortasuna, oreka eta erresistentzia fisikoa lehenetsiz) eta bigarrena estilo librean (abiadura handiagoa hartzea ahalbidetzen duten teknika diferenteak erabiliz).\nPsekhako mendi inguruan kokatuta dagoen Laura Center eremuan jokatuko dira iraupen-eskiko eta Biathloneko probak, 7.500 ikusle biltzeko aukera eskaintzen duen barrutian. Igandekoaz gain Rojok beste hiru diziplinatan hartuko du parte Sochin; Sprint-a 11n; 15km Classic 14an, eta 50 km Mass start otsailaren 23an). Bost urte eskas zituela murgildu zen eskia munduan, eta 11 urterekin lehiatzen hasi zen. Lehendabiziko aldiz aukeratu zuten 15 urte zituela, eta harez geroztik lortutako emaitzen artean, honako hauek nabarmen daitezke: kadete kategorian, Espainiako txapela 2006-2007an, distantzia luzeko txapela eta bi aldiz Espainiako txapela 2007-2008an; junior kategorian, Espainiako txapelduna izanda bi aldiz eta errelebo mistoetako txapelduna 2008-2009an, eta Nazioarteko Federazioaren lasterketa baten irabazle eta bi aldiz Espainiako txapelduna 2009-2010ean; kirolari senior bezala, Team Sprint-eko Espainiako txapelduna izan zen 2010-2011n, eta ondorengo denboraldian, titulu hori berresteaz gain, errelebo mistoetako garaipena lortu zuen, 2012-2013an berritu zuen berbera. Vancouverreko 2010eko Olinpiar Jokoetarako aurre-aukeraketan izan zen, eta erabateko debuta 2012ko Munduko Txapelketan egin zuen.\nGoi-mailako euskal kirolaren garapena bultzatzea da Basque Team-en xedea, Euskadiko kirolariek ordezkaritza zabala izan dezaten goi-mailako kirol lehiaketetan. Ekimena Eusko Jaurlaritzak —Kultura Sailaren bitartez— eta Euskal Irrati-Telebistak bultzatu dute. Hauez gain, badira eliteko kirola sustatzearen aldeko apustua berenganatu duten babesle pribatuak ere, hala nola, EDP, IMQ eta Euskaltel. Basque Team-ek laguntza ematen die goi mailako kirolariei eta hauen entrenatzaileei, prestakuntza hobetzeko modua izan dezaten, eta xede berari jarraituz lan egingo du modalitate desberdinetako kirolariekin eta maila goreneko kirol erakundeekin. Euskadi Kirola Fundazioaren beste zeregin batzuk dira kirol prestakuntza eta heziketa optimizatzen laguntzea eta maila goreneko kirolari aplikatutako ikerkuntza sustatzea. Ildo honetan, Basque Team marka Euskadiko eliteko kirolaren erreferentzia nagusia izatea lortu nahi da, kirol m ota olinpikoak, ez olinpikoak eta egokituak barne hartuta.


Ekainak 5, Jaialdia: 1512an konkistatuak, 2012an bizirik ! • ZUZEU\nEkainak 5, Jaialdia: 1512an konkistatuak, 2012an bizirik !\nDatorren urtean, Nafarroaren konkistaren V.mendeurrena behar den bezala gogoratzeko jaio zen ekimen hau.\nOraingo honetan, aurtengo ekainaren 5ean ospatuko dugun JAIALDIA, aurkezten dizuegu. Gure leloa hauxe izanen da: “1512an konkistatuak, 2012an Bizirik !”. Eta egun horretarako aukeratu dugun abestia, Gozategi taldeak bere azken diskoan kaleratutako “Nafarroa Bizirik” izenburukoa da.\nIruñeako Alde Zaharrean elkartuko gara, eta gune desberdinak antolatzen ari gara: Historia eta memoria, Herri kirolak, Musika Zuzenean, Eskulangileak eta haurrentzako ikuskizunak. Egun horretan, data horietan argitaratuko dugun, Nafarroaren konkistaren inguruko musika bilduma aurkeztuko dugu; bertan, Euskal Herri osoko musika talde eta bakarlari desberdinek hartu dute parte.\nHemendik, gonbidapen bat luzatu nahi dugu Euskal Herriko edozein txokoetako txistulariei, txalapartariei, pailazoei, gaitariei, antzerkigilei, batukadei, herri kirolariei, malabaristei, bertsolariei, oroimen historikoa lantzen duten taldeei eta argitaletxeei, abesbatzei, joteroei, txarangei, … gurekin kontaktuan jartzeko: info@1512-2012.com.\nEkainaren 5ean, nahiz eta orain dela 500 urte konkistatuak izan, gaur, hemen, herri bat dagoela erakutsi nahi dugu, eta gainera, BIZIRIK !!\n1512-2012 Nafarroa Bizirik ekimena\n2011ko apirilaren 14an\nIrudia | Ekainak 5, JAIALDIA: 1512an konkistatuak, 2012an BIZIRIK !\n1512-2012 Nafarroa Bizirik | Creative Commons By SA\n500 urte, konkista, nafarroa\nLuzea da nafar erresumak jasan zituen erasoen zerrenda, baina 1512koa garrantzitsuena izan zen, eta galdutako askatasunaren ikurra bilakatu da dagoeneko. Data honek paregabeko parada eskaintzen digu oroitzapen historikoari buruz ez ezik, indarrez kendu ziguten independentzia-estatalidadea aldarrikatzeko ere. Ez gaude data soil baten aitzinean, gure herriarendako aski hunkigarria den erreferente baten aurrean baizik, finean. Bestalde, denok dakigu 2012ko dataren inguruan izugarrizko lehia ideologikoa (eta politikoa, jakina) garatuko dela, jadanik lehia hori aurre egiteko asmoz UPN eta CDNek tresna berezi bat abian jarri dutelarik. Haien asmoa, nonbait, konkistaren inguruko eztabaida ezkutatzea da, Tolosako Navasetako gudaren manipulazioa erabiliz Nafarroaren espainiartasunaren ideia indartzeko.\nStreaming musika alternatibak\niPhone 4k Flickr menperatuko du, etorkizun oso hurbilean\nZer duzu buruan “Ekainak 5, Jaialdia: 1512an konkistatuak, 2012an bizirik !”-ri buruz\nmarikruz intxausti eziolaza 2011-05-30 10:15\nekainak 5erako, bi pertsona joango gara egun pasa donostiatik.\nbazkari-txartelak pagatu ditugu euskadiko kutxan.\neskerrik asko, egiten ari zeraten ahaleginen gatik.\ntxartelak:marikruz intxausti eta felix ibarraren izenean dira


Urriko azoka: eskola ortuaren beste fruitu bat – Lauaxeta Ikastola\n•Bertoko, Ekitaldiak eta ospakizunak, GIH eta Agenda 21\nGaurkoan, urriko azoka ospatzen dogu Lauaxetan. Kalabaza, porruak, aza, brokolia, dana eskola-baratzetik jasotakoa, Lehen Hezkuntzako 3. mailatik 6. mailara bitarteko ikasleek kudeatutako azoka batean. Ikusi nahi dozu?\nPoster eta muralen sorkuntzatik, azokaren antolaketatik, salmenta-postuen arretatik, guztia ikasleen esku dago.\nLauaxetaren baratzeak ez dau inolako produktu kimikorik erabiltzen, eta garraiobidea ikasleen eguneroko joan-etorria da; beraz, bildutako guztia % 100 ekologikoa da. Bere burua finantzatzeko asmoaregaz, baratzean jasotako guztia familiei eta irakasleei eskaintzen jake, baita GASCAri eta jatetxeren bati ere.\nGainera, ez da plastikorik erabiltzen. Horregatik, etxetik poltsak ekartzeko eskatu jake familiei. Hala ere, nahi dauanak Lauaxetaren oihalezko poltsa bat ere eskuratu daike.\nErosketan parte hartzen daben guztien artean, gainera, produktu ekologikoak dituen saski bat zozketatuko da.\nAurreko albisteaZelan aukeratu ikastetxea nire seme edo alabarentzat?Hurrengo albisteaGauzak hobetzeko lanean ekitea


Birigarro - Vikidia\nBirigarroa Zaldibiako parkean\nBirigarroa (Turdus philomelos) animalia ornoduna da; horrek bizkarrezurra duela esan nahi du. Hegazti mota bat da.\n1 Nola elikatzen da?\n2 Nola ugaltzen da?\n3 Non bizi da?\nNola elikatzen da?[aldatu | aldatu iturburu kodea]\nBirigarroak udan zizare, barraskilo eta intsektu txikiez elikatzen da, eta neguan haziak eta fruitu txikiak ere irensten ditu.\nEmeak kopa formako habia egin ohi du zuhaitz edo zuhaixketan, eta 4-5 arrautza erruten ditu bertan. Arrautzen kolorea urdina izan ohi da. Emeak 10-17 egunez inkubatzen ditu arrautzak, eta txitoek 2-3 aste behar izaten dute hegan hasteko. Banaketaren hegoaldean urtean 2-3 errunaldi izatea arrunta da.\nArbola luzeak dituen basoan lo egiten dute. Espezie monogamo lurraldekoia da birigarro arrunta, nahiz eta neguan taldetan bil daitezkeen. Ale migratzaileek bidaia zuzen eta azkarrak egiten dituzte kumatze-guneetatik negutze-guneetara. Ale solteak Groenlandian eta Atlantikoko uharteetan ere aurkitu izan dira.\n3-5 urtez bizi ohi da normalean, nahiz eta inoiz erregistratu den birigarro zaharrenak 10 urtetik gora zituen.\nBitxitasuna[aldatu | aldatu iturburu kodea]\nBirigarroak kantu oso konplexu eta finak egiten ditu. Haren zientzia izeneko philomelos determinatzaile espezifikoak ezaugarri hori adierazten du; izan ere, grezierazko hitz horrek "kantuzale" esan nahi du: philo- (zale) eta melos (kantu).\nOrrialdearen azken aldaketa: 28 apirila 2021, 11:39.


Zarauzko Idazleak - Anjel Lertxundi - Kapitain Frakasa\nLehenengo hogei orriak gogor eta helkaitzak egiten zaizkio edonori. Gero, aldiz, aldapa latza gainditu duen karreristaren antzera, perpaus luze kateatu horiek gozatuko ditu irakurle hartara jarriak. Hori ere esan behar bait da, hots, «Kapitain Frakasa» ez dela edozein amasemerentzat egina. Atean geldi bitez, bere onerako, istorio errazen zaleak eta euskara samurraren maitaleak. Irakasleek ez bezate, arren, ikaslerik derrigortu liburu hau irakurri eta laburtzera, euskal literatura osotik uxatuko dituzte eta. Zuek ordea, Literatura —maiuskulaz orain— deitu ohi den bitxikeria urri horren biziotsu zaretenok, bazkaleku oparo eta galanta topatuko duzue berean. On egin!\nXabier Mendiguren Elizegi (Argia, 1991-12-29)\nUraren neurria, zapore gozoa itotzeraino gabea, onetsi nion pastis mahairatu berriari. Egunkari bat hartu nuen gero alboko aulkitik, ondo jakinda beranduegi gertatu zela Moniquerena, egunkariek bart gertatuari buruzko ezer ekar zezaten. Notizien arrenkura tonuko albiste bakar batek ere ez zuen nire begirada gero eta tartekatuagoen arretarik bereganatu. Ahots metaliko bat entzunda, hargatik ere jaso nuen burua. Orduan ikusi nuen neska, aurrez aurre, nire alboko aulki zuria seinalatuz. Libre al dago?, errepikatu eta mahaira eseri zitzaidan, eguzki galgara, berna zuriak mahai pean izkutatuz eta, artean erantzuna emateke nengoen arren, nire balizko baimenaren axola handirik erakutsi gabe. Harritu egingo nintzaion ohi dudan modura kopeta zimurtuz, desenkusatzera egin zidan-eta esanez ez dago mahai librerik. Ez zen, ordea, barkamen eske ari bere traje berdeaz kolore bereko begien distira moteldu izanaren erruduna. Ordurako nabarmenduta nengoen, neskaren jokabidearekiko arrotz bezain atezuan, mahaira eseria zitzaidanaren irmotasun erakutsi berria ezin zitzaiola tenperamentu erabakior bati bakarrik egotzi.\nNire ustearen ezagule bailitzan portatu zitzaidan, libreta tankerako bat aterez astun trazako poltsa beltz sorbaldatik behera zeramanetik.\nAzal gorrixtetako pasaporte bat.\nJendez gainezka zegoen terraza zalapartaria. Ezker-eskuin begiratu nuen, izuz nintzelako, artega. Urduri jartzen naiz ezezagun zaidan edonor aurkezten didatenean; ezezaguna emakume bada, izerdi usaina hartzen du nire urduritasunak.\nEgun hartako ezinegonaren izerdiari zor zitzaion, ordea, bi arrazoi horiez gain, izuarena ere. Hiru arrazoien artean nagusiena, nahiz pasaporteak legezkoa zirudien. Antibeseko prefetaren zeilua zeraman. Eta ondotxo ezagutzen nuen firma. Franz Gleizes. Norabide ukatuen zerrenda luzeko pasaporte hark Italiaraino heltzeko badarik ere zerbi zezakeen, eta, beharrik ere, aukera bakar huraxe aski zitzaidan niri, Italiako mugatik Ivreako babesa hain gertu.\n—Oker zaude, ez naiz uste duzuna —bota nion, ordea.\nNeskaren horzdura distiratsua eguzki galgara nabarmenago. Kolerati mintzatu zitzaidan:\n—Amarrugabearen imintzio xelebre horiekin al zatoz? Tira, zabal ezazu behingoz!\nKeinu egin zidan aidor buruarekin, pasaportea seinalatuz. Neskaren begiek nire ardura zuten, ni noiz ausartuko, mahai gaineko pasaportearena baino.\nAitzitik nik. Pasaporte bati, baita garai lasaienetan atera daitekeen legezkoenari ere, beti hartu izan diot\narriskuaren traza. Legearekin arazorik ez duzun nor ondratua zarela adierazteko asmatua. Zure fidagarritasuna ziurtatuko duena. Bekosko eskatu dizun poliziari errezeloa ezabatzen diona, luzatua diozun dokumentuarekin zertifikatuz ez zarela klandestinitatearen lanbrotik argitara irten berri.\nPassport? Reisepas? Passaporto?\nHizkuntza guztietan daki mintzatzen kontrolak. Mahaitik jaikitzera egin nuen.\nBesotik heldu zidan neskak eta eser nendila agindu zidaten haren begi berdeek. Etsita protestekin ez nuela ezer lortuko, ezpainarteko irribarrearekin begirada autoritarioaren zorroztasuna hain ondo orekatzen zekiela adierazten ari zitzaidanari obeditzera deliberatu nintzen. Aulkian hondoratu eta hankak aurreratu nituen, neskaren zapata puntak ikutu ez zitzaten saiatuz, eta ipurmasailak aulkiaren ertzeraino irristeraziz.\nNeskak berak zabaldu zidan pasaportea nortasun daten orrialdean.\nEz nuen argazkia ezagutzen. Bai, ordea, argazkikoa. Ez zen aspaldi aterea eta ondo gogoan daukat noiz egin nintzen kanadiar estiloko zamar gorri-beltzaren jabe.\n—Touché?—ironiak gizaitxuratu zuen, paradoxa badirudi ere, ahots listor antzaren tinbrea.\nTouché? piztu zitzaidan harridura oroimenean.\nTouché, Gerald D.k ere ohi zuen bezalaxe, florete bat bailitzan behatza mugituz. Baina Gerald D.rengandik laguntza moduko ezer jasotzea zen une hartan espero nezakeen azken miraria.\nEz. Inoren errukiak, are gutxiago Gerald D.ri hain tantaka darionak, ezin lor zezakeen ahantz nezala, ez\nbarka, gaurtik eta adabakika —hala badarik ere argia egingo dudalakoan—, kontatzen hasi naizen guztia. Onik burutzerik lortuko banu oroimenon harilkatzea, heriotza ez nuke hartara ezerezaren atari izango, ez behintzat Gerald D.k uste zukeen neurrian.\nEzin nezakeen espero errukiak lekarkidakeen ahanzdurarik, aspalditik irentsia nuen-eta ezin nintzela atzera bueltatu eta Gerald D.ri esaten hasi: Onik ikusten zaitut, amigo. Edo: Ezagutu berri dut jatetxe atsegin askoa Borély parketik gertu. Edo: Ez nizun telefonoz deitu behar, badakit, baina hipodromorako sarrera parea hartu dut...\nEzin zen Gerald D. mendekuaren aukeraz ere baliatu, ez hartarako arrazoirik ez zukeelako, neuk ere, nekien guztiari esker, haren kontra egiteko arma ugariak nituelako baino.\nGutxienera ere, Gerald D.ri adina mugimendu gelditzen zitzaidan bion bizitzak jokuan genituen xake saio moduko hartan. Kasualitateari egotzi behar diot gure egoera laburbiltzen duen xakearen irudi ez batere bitxia. Gerald D.k ere ezagun zukeen filme beretik jasoa, ausaz elkartzen ziren, nire oroimenaren joste lanari esker, filme bakar bateko bi proiekzio desberdinen emaitzak.\nCoup de dés, beraz.\nGerald D.ren maltzurkeria ere baztergai ez, baina errekamaran, erraiak kiskaltzerainoko errezelo gordina nagusitu zen nire baitan, pentsatuz jendarmeen lazoa zatekeela hain baldar tentatu nahi ninduen pasaportea. Bidea erakutsi nahi zidan norbaitek neskaren baliantzaz. Alde egin nezala. Ivreako lagunengana apika, aspaldiko nire amets kunplitu ezinari pasaporte baten formalismoa emanaz. Baina hartaratzera, esku-eskuan ipiniko nien hain desio zuten zioa. Harrapatuko ninduten, bazter batera eraman eta irri karkarka esango zidaten, ongi etorria , beti hirea ere izan den ostatu honetara, belaunburu baten kolpeak arnasa itoko zidalarik eta nire eskuak hankartea babestera eramanerazi.\nNeskaren lakirio hura ez zen, ongixe nekien, loredun korbata bailitzan, nire lepoa edertzeko txirikordatua. Ttu pilatuak altzairu zorrotzaren hotz gordina zuen nire zintzurrean behera.\nNeska ez zegoen, ordea, nire listuaren ataka gaiztoko eragozpenez erreparatzera jarria. Argazkiaren ondoko izen-abizenak irakurri zizkidan. Ismael Osorio Abad. Izena errepikatu zuen gero, berritan entzundako hitz baten oihartzun arrotza oroimenera dadin dastatzen den modura:\n—Gustokoa duzu Moby Dick —ordurarte komikietan batez ere irakurria nuen izena berrikitan entzuna Antibeseko zine kaskar batean, neskak ere balea zuriaren filmea ezagutu behar zuela imajinarazi zidan Ismael izenak, pentsatuz ez zuela ezagutuko inor, neuk ere ezagutzen ez nuen bezala, izen bitxi haren jabe lasai izan zitekeenik.\nHitz egin izanaz damu nendila lortu zuen, ordea, neskak, sorbaldak aiherga jasoz. Ez zetorren oso bat nire ustearekin, baina ez ninduen desadostasunak bekaiztu, haren ondorengo hizjarioaren tonuak baizik:\n—Edozeinek daki ez dagoela Biblia bezalakorik izen sinesgarriak asmatzerakoan. Abrahamek nola\ndeituko Agar neskamearekin legez kanpo munduratutako seme putakumeari, eta Ismael!\nErasoaren zakarrak ez zuen lortu izkutatzerik eskura jartzen ari zitzaidan pasaporteari buruzko gorabehera guzti haren argibidea. Ausardia handiegia, izenik ere ezagutzen ez nion neska arrandiak.\n—Bo, bo... Eskaintzen didazun pasaporte honen motiboak ezagutzera jarrita, neuk ere izanaren neurriko izena eraman dezadala nahiko zenukete... putakumearengandik libratu...\n—Ez nago ni inoren hain uste errotuak eztabaidatzera ohitua...\nHizketa modu harroak gogaituta, protestatzera ekin nuen arren, neskak berean jarraitu zuen:\n—Jakingo duzu, noski, zer esan nahi duen Ismael izen horrek —Ez zidan betarik eman nire ezjakina ager niezaion—. Adi dago Jainkoa.\nBat: Abisu eman nahi zidan. Entera nendila. Ismael, adi daukak guztiz ahaltsua. Habil tentu.\nBi: Niri putakume deitu berri, mehatxuka ari zitzaidan neska, ezin nintekeen hain itsu izan: Hago adi, aspertu gaituk-eta hirekin, zornontzi saldua!\nArretaz begiratu nion. Luzeska zen, argala. Ile hori uhinxketan harrotuak zurbilagotu egiten zion aurpegi leuna.\nIsiltasun luze baten ondoren, ezpainak zabaldu zituen horzdura distiratsua berriro eguzki galgara distiraraziz.\nZerbait eskatu zion neskak mahairik mahai zebilen mutilari. Italiarra izan arren, ohieza zitzaidan edariren bat, exotikoa, oroitzen naiz-eta harritu egin ninduela edariaren bitxiak. Millefiori? Nocino bat, agian. Zerbait zakarra behintzat, nahiz ez dakidan garbi likore baten ordez ez ote zuen aperitibo bat eskatu. Punt e Mes, behar bada. Edo Carpano...


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Zenbakizko kontrol bidezko mekanizazioa (Modulua)" author_facet:"Navarro, Francisco"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Zenbakizko kontrol bidezko mekanizazioa (Modulua) Egilea: Navarro, Francisco\nElektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Gehiago ... Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Zenbakizko kontrol bidezko mekanizazioa (Modulua) Guztiak ikusi ... gutxiago ...


Kontsumobidek gogorarazten du kontsumitzaileak ez duela izapiderik egin behar fakturazio elektrikoaren aldaketen aurrean - Eusko Jaurlaritza - Euskadi.eus\nKontsumobidek gogorarazten du kontsumitzaileak ez duela izapiderik egin behar fakturazio elektrikoaren aldaketen aurrean\nDatorren ekainaren 1ean aldatu egingo dira tarifazio elektrikoa eta faktura. Aldaketa hori automatikoki aplikatuko da, eta kontsumitzaileek ez dute ezer egin beharko.\nHorren helburua da kontsumoa eskari txikiena dagoen orduetara bideratzea. Horrela, eskari handiko uneetan gertatzen den garraio elektrikoaren sarearen saturazioa saihestu nahi da.\nAraudiaren aldaketak hiru epealdi ezartzen ditu kontsumitzaileentzat, bakoitza prezio bati lotuta: Haran epealdia (asteburu eta jaiegun nazionalak eta lanegunak, 00: 00etatik 08: 00etara), Lautada epealdia (lanegunak, 08: 00etatik 10: 00etara, 14: 00etatik 18: 00etara eta 22: 00etatik 24: 00etara) eta Punta epealdia (lanegunak, 10: 00etatik 14: 00etara eta 18:00etatik 20:00etara).\nHaran epealdia eskari gutxien duen uneak dira, eta, beraz, elektrizitatea merkeagoa izango da. Lautada epealdian prezioa erdi mailakoa izango da, eta Punta epealdia garestiena izango da. Argi dago etxeetan etengabeko kontsumo elektrikoak daudela, hala nola hozkailuak eta izozkailuak, baina programatu daitezkeen beste kontsumo batzuk ere badaude. Gure elektrizitate-kontsumoak haran epealdian egiten saiatzea lagungarria izan daiteke aurrezteko.\nBeste aldaketa nabarmen bat bi potentzia-aldi desberdin ezartzea da: Punta lanegunetan goizeko 8etatik gaueko 12etara, eta Harana lanegunetan gaueko 12etatik goizeko 8etara eta asteburuetan. Haran epealdi hori ibilgailu elektrikoak, metagailuak eta abar kargatu behar dituzten kontsumitzaileentzat gomendatuta dago.\nPotentzia elektrizitatea aldi berean kontsumitzeko gaitasuna da, eta aldi berean funtzionatzen izan dezakegun aparatu-kopurua zehazten du. Ekainaren 1eko aldaketaren ondoren, kontsumitzaileek bi potentzia berdin kontratatuta izango dituzte, bat epealdi bakoitzeko, baina potentzia desberdin bat kontratatu ahal izango dute epealdi baterako; bestela esanda, potentzia gehiago kontratatu ahal izango dute haran epealdirako. Nolanahi ere, kontratatutako bi potentzietako bat ere ezingo da izan instalazio-ziurtagiriak baimentzen duena baino handiagoa.\nSalbuespen gisa, eta urtebetez, bi potentzia-aldaketa egin ahal izango dira gehienez.\nLaburbilduz, aldaketak automatikoki egingo dira. Potentzia-kontsumo handia eskatzen duten elementuak izanez gero (metagailuak, ibilgailu elektrikoak …), aldaketa eskatu aurretik ondo aztertzea gomendatzen da. Ohiko kontsumoaren kasuan, Kontsumobidek gure ohiturak egokitzea gomendatzen du, kontsumo eraginkorragoa lortzeko.\nKontsumobideren gomendioa da merkaturatzaile elektrikoarekin harremanetan jartzea, zalantzarik izanez gero.


$ 10 Zumba Bundle Zirrarekin Exhilarate Zonak - Fitness Murrizketak\nHasiera » DVD » $ 10 Zumba Dash Zuloko Exhilarate Target Zonatik\nFitness erreklamazioak Zumba sorta saltzen du Zumba Fitness\nGorde $ 10 Exhilarate Target Zones Zumba sorta gainean\nZumba Sorta Zinematografiko Exhilarate Zonalde honek Zumba Fitness 'saldutako DVD programak, Exhilarate ™ 4-DVD + Bonus DVDa eta 3-DVD bildumako Zonalde Zonak eskaintzen ditu.\n1. Exhilarate ™ gorputz moldaketa sistema:\nThe Exhilarate ™ Body Shaping System 4-DVD 5th bonus entrenamendua da! Ariketak barne hartzen dira:\nUrratsez urrats - Steps to Break Oinarrizko gida\nAktibatu - Abiarazi den 45-Minute bat, Jarraipen erraza\nZiztadak: Zumba® Toning - Body-Sculpting Workout Maraca-Like Zumba / Toning Sticks esklusiboa\nMix - World Around Rhythmic Journey\nExhilarate ™ - Original Full-Length Fitness-Party Experience\n5th Bonus entrenamendua: - Rush - 20 minutuko entrenamendu bikaina da.\nDvds, 1 Zumba / Toning Sticks bikoteak lortuko dituzu eta Exhilarate ™ Programa Gida 10 eguneko pisu galera plan bat eta gehiago.\n2. 3-DVD bildumako helburu-eremuak\n3-DVD bildumako helburu-zonak zatitu eta 3 gako-eremu zehatzetan zentratzen dira eta entrenamendu eraginkor eta atsegina eskaintzen dizu. 3 gako-helburuko eremuak hauek dira:\nAbs eta hankak\nCardio eta Glutes\nArma & Obliques\nPrezio arruntak Exhilarate Target Zones Zumba Bundle $ 83.90 da.\nSorta hau erosi ahal izango duzu gaur egun, eta gorde $ 10 txikizkako prezioa.\nErosi orain Zumba Fitness-etik bakarrik $ 73.90-ra!\nDagoeneko 3 dvd bildumako helburuko guneak badituzu, Zumba Exhilarate-k honako beheko bereizketa hau erosi dezakezu:\n* $ 73.90 prezioa Exhilarate Target Zones Zumba Sorta baliozkoa da 11 / 18 / 13 3: 17 PM EST bezalako balioa. Produktuen prezioak eta erabilgarritasuna adierazitako data / orduaren arabera zehaztu dira eta aldaketak daude. Zumba Fitness-n agertzen den prezio eta erabilgarritasunari buruzko informazioa erosketa-unean aplikatuko da\nFlex Belt Coupon - Talde 10% Off Zure Flex Eraztunaren Agindua


'Ni STEM Emakumea' erakusketea dago ikusgai Zeberioko plazan - Zeberio - Begitu.eus\n'Ni STEM Emakumea' erakusketea dago ikusgai Zeberioko plazan\nAsier Abrisketa 2022-01-12 12:59\nUrtailaren 17ra arte egongo da Nerbioi-Ibaizabal eskualdeko zientzia eta teknologiagaz lotutako 11 andren istorioak ezetuteko aukerea.\nUrtailaren 4tik hasita dagoz Zeberioko plazan 'Ni STEM emakumea' erakusketearen panelak eta 17an, astelehenean, kenduko ditue. Zeberioko Udalak antolatu dau aurkezpena Elhuyar, Nerbioi-Ibaizabal Mankomunitatea eta Bizkaiko Foru Aldundiaren laguntzeagaz.\nSTEM science, technology, engineering eta mathematics berbakaz dago osotuta, eta jakintza modu honeekaz dagoz lotuta erakusketearen protagonista diran hamaika andrak. Helburua, andrak zientzia eta teknologiaren mundura hurbildutea da, oin arte batez be gizonena izan dan mundura.\nNerbioi-Ibaizabaleko beste bederatzi udalerri eta Elhuyarregaz batera sinatu eban urri lehenengoan Zeberioko Udalak STEAM hitzarmena. Gazteen artean Zientzia, Teknologia, Ingeniaritzea, Artea eta Matematikak suspertuteko sarea sortu zan holan.\nOrdutik ekintza ugari egin ditue eskualdean. Zeberion adibidez, kriminologia tailerra eskaini zan zemendian.


Humphreys konderria (Mississippi) - Wikipedia, entziklopedia askea.\nHumphreys konderria (Mississippi)\n1.083,89 km2 (%97.05)\n33 km2 (%2.95)\nHumphreys konderria (ingelesez: Humphreys County) Mississippiko konderri bat da, Ameriketako Estatu Batuetan. Hiriburua Belzoni da. 2010eko zentsuaren arabera 9.375 biztanle zituen, Humphreys kilometro koadroko azaleran.\nHumphreys konderriak 1.116,89 kilometro koadro ditu. Horietatik 33 ura dira. Beste 1.083,89 lurra dira. Biztanleria dentsitatea 8,39 da.\n2010eko zentsoan bizi ziren 9.375 pertsonetatik 2.335 txuriak edo hispanoak dira. Horietatik hispano edo latino kategorian 202 dira. 6.949 beltzak edo afroamerikarrak. 10 amerikar natiboak ziren eta 0 Hawaii edo Pazifikoko irletako natiboak. 20 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 60 pertsonek kokatzen zuten.


Puntudok5: When the levees broke-A requiem in four acts SPIKE LEE - Donostilandia\nPublicado en: 24 diciembre, 2010\nAtzo arratsaldean ikusi dudan pelikulak lau ordu eta laurden iraun zuen. Oharkabean atzeman ninduen: merienda ekarri gabe, aurretik komunetik pasatzeko neurriak hartu gabe eta Zinemaldiko pelikulak ikusteko aurreikuspenak hankaz gora jarri zizkidan. Ezkerrak egoeraren arabera moldatzeko gaitasuna daukadala eta azkenean, pelikula osoa ikustea lortu dut. Eta hori ez da gutxi. Pelikula luze xamar batzuk aipatzearren, James Cameroneko Titanic edo Marcel Ophulseko La pena y la piedad baino luzeagoa den pelikula beste ezbehar batean datza, orain dela bost urte Nueva Orleansen gertatu zena.\nNahiz eta berriak entzun, egunkaria gainetik begiratzen edo irudia batzuk ikusten, horren inguruan neukan informazioa atzo arte azalekoa zen. Katrina haizerauntsiak sekulako izan zen arren, eta sortu ziren uholdeak astebeterako informazioa eman zuten arren, apenas gogorratzen nuen. Superdomekoarekin, lapurketak eta batez ere goiko arduradunei berdin zaielarekin geratu nintzen, besterik ez. Azkenaldian beste gertaera batzuk bezala, oso interes murriztuta erakutsi nuen. Nahiz eta mutil handia eta zentzuduna izan, Phuketeko tsunamia edo Haitiko lurrikarak eta beraien 250 000 lagun hilda berdin zitzaidan. Teleberriak empatia falta sortzen du eta hau benetan penagarria da.\nEskerrak zuzendariak sensibilitate eta erantzukizunezko tipoak direla. Baita zinamaldiak ere, hoietako pelikulak ikusteko aukerak eskaintzeagatik. Hain berekoia izateko joeratik urrundu nahiezgero, pelikula hau ondo datorkigu. Zigor modukoa baldin bada ere.\nLa edición número 49 del inminente Festival Internacional de Cine de Gijón, que se celebrará del 18 al 26 de ...\nThyssenkrupp Home Solutions aconseja cómo establecer unos mínimos de convivencia entre ellos en tiempo de cuarentena…. y después también. El orden (o el desorden) ...


Unibertsitateak agroekologiari buruzko saila irekiko du irailean | Unibertsitateak agroekologiari buruzko saila irekiko du irailean – iparraldekohitza\nUnibertsitateak agroekologiari buruzko saila irekiko du irailean\nPaue eta Aturrialdeko Unibertsitateak agroekologiara iragateko unibertsitate diploma saila proposatuko du irailetik goiti, Angelun. Formakuntzaren zati bat barnealdean eginen dute\nFabienne Feutry unibertsitateko irakasleak duela bi urte ireki zuen Paue eta Aturrialdeko Unibertsitatean laborantza agroekologikora iragateko UD unibertsitate diploma baten sortzeko xendra. Lehen saiakeraren ondotik, katzakan ibili da bi urtez, formakuntza zutik emateko diru iturrien atzemateko. Lehen aldikoz, eta ofizialki, heldu den iraileko ikasturte hatsarrean zabalduko du unibertsitateak, Angeluko Montori eremuan duen egoitzan.\nEnergia eta Ingurumenerako Zientzien eta Teknologien sailak du pikoan eman agroekologiara iragateko UD hori. Lurra, natura eta jendea gehiago zainduko lukeen laborantza bati buruz ezagutzen zabaltzea eta ikasleen trebatzea du xede. Fabienne Feutry Energia eta Ingurumenerako Zientzien eta Teknologien sail horretako arduradunetan da. Orain arte formakuntzaren finantzatzeko moldeak bilatu dituztela esplikatu du. “Unibertsitateak galdegiten digu formazioa diru aldetik autonomoa izan dadin, eta denbora hori behar izan dugu diruztatzeko eragileen aurkitzeko”.\nHiru diruztatzaile nagusi lotu dituzte aurten: Akitania Berria eskualdea, Euskal Hirigune Elkargoko laborantza zerbitzua eta Bioaniztasunaren Frantziako Erakundea. Formakuntza bidean emateko balio duten laguntzak dira, baina Feutryk argi du luzerako plantan atxikitzeko beste bideak jorratu behar direla. “Energia franko xahuturik diru iturri horien bilatzen, badakigu heldu den urtetik beretik beharko dugula berriz lehiatu. Baina gure helburua egonkortzea da, aprendizgo eta profesionalizazio kontratuen bidez”. Trebakuntza denboran, saileko enplegatzaileei aukera ematen die ikaslearekin kontratuen egiteko. Enpresak laguntzak izan ditzake aprendizaren hartzeko eta ikasleak ere formakuntzarako laguntza eskura dezake; alabaina, gazteei eta langabezian direnei zuzentzen zaizkie profesionalizazio kontratuak. “Lanbidez aldatzen ari edo langabezian diren jendeak errezibitzeko aukera badugu” erran du unibertsitateko irakasleak.\nUnibertsitate diplomak arrakasta biltzen badu eta diru iturri sendoak bermatzen baditu ez dute baztertzen urrunago joatea. “Zergatik ez modulu batzuk aldatu edo beste gisan antolatu, edo diploma lizentzia profesional bilakarazi. Ideia franko baditugu, ahalak ukanez gero”.\nHamabost leku ditu agroekologia sail horrek, eta, ekain hondarreko, hogei bat hautagaitza helduak zitzaizkion unibertsitateari. Orotarikoak: “Badira zinez laborantza mundutik heldu direnak, beste batzuk gizarte ekintzaren mundutik; badira paisaia antolaketaren sailekoak ere. Eta badira deus ikustekorik ez dutenak, hala nola banketxe batean lanean ari eta laborantzarako trantsizio txosten batzuk landu behar dituztenak”. Agroekologia hobeki ezagutzeko asmoz, hots.\nIpar Euskal Herriko herriko etxeetara joan dira formakuntza horren arduradunak. Besteak beste, beren langileetan agroekologiara iragateari buruz ikasi nahi luketen pertsonak badituzten jakiteko. “Erran diegu prest ginela formakuntza eginen zuten ikasleak parte harrarazteko herriko etxe batek izan dezakeen agroekologia trantsizioko egitasmo batean”. Ikaslegaiak izan baitaitezke laborantza molde batean ari direnak eta agroekologiara iragateko nahikaria dutenak. Herriko etxe batek izan dezake aldaketa hori bultzatzeko borondatea. “[Eskolako] jantegien hornitzeko baratzezaintza eremuen sortzeko xedeak izan daitezke, adibidez” zehaztu du Feutryk.\nErakunde batek izan ditzakeen egitasmoen artean, beste batzuk aipatu ditu: “Sagardoi batzuen landatzea hezkuntza helburu batekin, edo, berdin, fruitu saila garatzeko. Beste xede bat helarazia izan zaigu: zailtasunetan diren jendeen gizarteratzeko baratzezaintza eremu bat”.\nHerriko etxe batek, bestalde, unibertsitateari proposa diezaioke formakuntzako ikastaro baten errezibitzea herriko gela batean. Hori ere berritzailea baita unibertsitatean sortu diploma horrekin: eskola batzuk unibertsitatearen Montoriko eremuan emanen dira, Angelun, baina asmoa daukate Ipar Euskal Herri barnealderat ere joateko. Agroekologiaren bidean diren etxaldeetarik hurbil izateak aberastuko baitu formakuntza: “Formakuntzaren parte handi bat agroekologian eta horri buruzko bidean diren laborantza etxaldeen bisitatzera joanez eginen da”.\nIkasgelako orenez bestalde, aplikazio xede bat eraman beharko dute ikasleek. Ikasleak berak atzemanik jada halako ideia batean ari den leku batean, edo, ikaslea proposamenik gabe bada, unibertsitateak berak atzeman gune batean. Ez du erran nahi ikasleak bortxaz emaitza bat erdietsi beharko duela formakuntza bururatzerakoan; Feutry: “Formakuntza horri esker, ezagutzak biltzen dira, egitasmoak segituak dira, baina ez dugu eskatzen urte batez landu proiektuak egina prestik uztea. Formakuntzaren helburua da zinez gogoetatzeko epe hori hartzea proiektuen abiarazteko”.\nGelako zatiari dagokionez, ikasleek 350 oren irakaskuntza izanen dituzte, eta guti edo aski, 300 oren kanpoko aplikazio zehatza eramateko.\nHorrez gain, unibertsitateak publiko zabalari irekiko dizkio ikasturteko hitzaldi eta ikastaro batzuk.\n“Mugimendu sozialen hartzen hasi nintzelarik izan zen aldaketa”


LOATZO musika eskolako logotipoa aukeratzeko lehiaketaren oinarriak - Loatzo\nLOATZO musika eskolako logotipoa aukeratzeko lehiaketaren oinarriak/\nLOATZO musika eskolako logotipoa aukeratzeko lehiaketaren oinarriak\nLOATZO Musika eskolak lehiaketa bat antolatu du musika eskolarako logotipoa aukeratzeko. Oinarri hauetan zehazten dira parte hartzeko eta aurkeztu ahal izateko baldintzak eta epeak.\nMusika eskolaren logotipoa definitzea. Logotipo hau zerbitzu honetan antolatuko diren ekintza desberdinen berri ematerakoan erabiliko da. Lehiaketa fase bakarrean eta epaimahai baten bidez gauzatuko da.\nLehiaketan 16 urtetik gorako pertsonek hartu dezakete parte. Bakarka edota taldean aurkez daiteke. Parte-hartzaile edo talde bakoitzak nahi adina lan aurkeztu ahal izango ditu.\nMusikarekin eta musika eskolarekin zerikusia duena\nLehiaketa honetan aurkeztuko diren lanek orijinalak eta argitaratu gabeak izan behar dute, beste inongo lehiaketatan parte hartu gabeak, eta ezingo dira izan beste lan batzuen kopia, ez guztiz, ezta zati batean ere.\nLanak azalera zuria duen euskarrian behar dute izan; A4 tamaina hobesten da eta bertikalki edo horizontalki ager daitezke. Beste azalera mota batzuk ere onartuko dira, esate baterako, kartulina edo kartoi-luma, eta ez dira onartuko euskarri informatikoan bakarrik aurkeztutako lanak (beharrezkoa da inprimatutako lana aurkeztea). Arte-teknika librea da.\n5.- LANEN EZAUGARRI TEKNIKOAK\nLogoaren diseinua honela aurkeztu beharko da:\na) Formatua: Papelean: 3x3 cm eta DIN A4ko tamainetan (azalera zurrun baten gainean)\nEuskarri digitalean: CD edo pendrive motako USB batean, bai koloretan, bai zuri-beltzean. Ilustrador edo beste programaren bat erabili ahal izango da; beti ere, azken hau edozein tamainetara egokitu baldin badaiteke kalitateagaldu gabe eta ilustrador programara eraldatu badaiteke. Erresoluzioa: 200 ppp gutxienez\nb) Logotipoa aurkeztuko da diseinuaren zergatiaren azalpen txiki batez lagundurik.\nc) Logotipoa edozein komunikazio-euskarritara egokitu ahal izango da, hau da, paperera, gutun-azalera, txartelera, kartelera, helbide elektronikora, web orrira, pankartara, etab.\n6.- LANAREN AURKEZPENA\nProposamen bakoitzeko bi gutun-azal aurkeztuko dira, bata txikia eta bestea handia; biak itxita. Gutun-azal txikia egongo da handiaren barnean, eta biek izengoiti bera edukiko dute idatzita azalean. Horietako bakoitzaren barnean honakoa hauek sartuko dira:\nGutun-azal txikian: parte hartzailearen datuak: izen-abizenak edo elkartearen izena, NANaren zenbakia, jaioteguna, helbidea, telefono zenbakia, eta helbide elektronikoa.\nGutun-azal handian: proposatzen den/diren diseinuak, euskarri digitalean eta paperan, 5. oinarrian ezarri den moduan. Nahi izanez gero, lanaren inguruko azalpen labur bat aurkeztu ahal izango da.\nLanak zuzenean edo korreoz aurkeztu ahal izango dira honako helbide honetan:\nLanak aurkezteko epeak 2019ko martxoaren 14an hasten da eta apirilaren 5an amaitu (bi data horiek barne).\n7.- BALORAZIO IRIZPIDEAK\nLogotipoaren balio artistiko eta sinbolikoak, batetik, eta irudikatzeko eta komunikatzeko duen ahalmena, bestetik, izango dira proposamen irabazlea aukeratzeko aintzat hartuko diren alderdiak.\nHorretaz gain, diseinu berritzailea eta identifikatzen erraza izatea baloratuko da eta, gainera, erabilera anitzekoa izatea eta hainbat euskarritara egokitzeko gaitasuna edukitzea.\nEpaimahaiak inolako menpekotasunik gabe jardungo du eta goiko irizpideekin bat etorriz erabakiko du zein den proposamen irabazlea.\nEdozein pertsona edo taldeekiko konnotazio sexistak, xenofoboak, arrazistak edo iraingarriak dituzten lanak baztertuko dira\nEpaimahaia Loatzo mankomunitateko 2 udal ordezkari, musika eskolako 2 ordezkarik eta diseinuan aditua den pertsona batek osatuko dute.\nEpaimahaia bilduko da aurkezteko epea bukatutakoan. Epaia eman ondoren, gutun-azal txikia zabalduko da, irabazlea nor den ikusteko eta, ondoren, akta jasoko da. Epaimahaiak erabaki dezake lehiaketa irabazlerik gabe uztea, baldin eta aurkeztutako diseinuek ez badute eskatzen den kalitatea lortzen.\nEpaimahaiaren erabakia hautatutako proposamenaren egileari jakinaraziko zaio, eta musika eskolako web orriaren bitartez ere emango da ezagutzera.\nEpaimahaiak sari bakarra banatuko du. Irabazleak jasoko ditu, batetik, 300\neuroko saria eta, bestetik, lehiaketa irabazi duela dioen ziurtagaria.\nAurkeztutako logotipoen erakusketa egingo da, Loatzo osatzen duten herriren batean.\n11.- JABETZA INTELEKTUALA\nIrabazleak eta gainontzeko parte hartzaileek, Loatzo udalerrien mankomunitateari lagatzen dizkiote ustiapen eskubideak, berari bakarrik eta denbora mugarik gabe.\n12.- OINARRIAK ONARTZEA\nLehiaketa honetan parte-hartze hutsarekin lehiatzaileek oinarri hauek ezagutzen dituztela eta osoki onartzen dituztela adierazten dute.\nLoatzo Musika eskola, loatzo@loatzo.eus\nwww.loatzo.eus Tel: 943692619


Maria Giovanna Manieri (PICUM nazioarteko plataforma): "Migrazio politika mugen kontrolean oinarritu da, ikuspegi ia militar batetik" | Euskal Herria | Berria\nMaria Giovanna Manieri (PICUM nazioarteko plataforma): "Migrazio politika mugen kontrolean oinarritu da, ikuspegi ia militar batetik"\nNorbanako eta elkarteen sarea da PICUM Agiririk Gabeko Migratzaileen Lankidetzarako Plataforma, Europan egoera irregularrean dauden etorkinei laguntza eta babesa ematen diena. Maria Giovanna Manieri plataformako idazkaritza taldeko kidea da (Bologna, Italia, 1986).\n2014ko martxoak 14\nLampedusa, Ceuta eta beste zenbait tokitan gertatutakoaren argitara, esan daiteke Europako politikek porrot egin dutela migrazioaren esparruan?\nDesberdindu egin beharko genuke, alde batetik, zein zen Europako Batasunaren asmoa politika komunak ezartzen hasi zirenean, eta, beste aldetik, benetan zer gertatu den. Beharrezkoa da migrazioari buruzko politika bakar eta adostu bat Europa osorako, eta, hortik, estatu guztiak onuradun gerta zitezkeen. Arazoa da politika hori orain arte gehiegi oinarritu dela mugen kontrolean, ikuspegi ia militar batetik, migrazioa kontrolatu beharreko arazo bat balitz bezala.\nGuk Europako Batasunaren migrazio politika guztiak aztertu ditugu hasieratik gaur arte, eta, aurrerapauso batzuk egon diren arren, adibidez terminologian, ikusten dugu oraindik ere "legez kanpoko migrazioaren kontra borrokatu" eta horrelakoak erabiltzen direla. Gure ustez, hizkera oso garrantzitsua da, baina hizkera hori gero errealitatean gauzatzen da. Migrazioaren gaia gero eta gehiago kokatu dute mugen kontrol, Poliziaren zaintza eta delinkuentziaren kontrako borrokaren testuinguruan, eta ez luke hala izan behar. Gure ustez, oinarriak beste bat beharko luke: migratzaileek Europara legez iristeko aukera izatea, alegia.\nCeutan gertatutakoaren inguruan ekinbideren bat egiteko asmoa du PICUMek?\nAste honetan mintegi bat antolatu dugu Europako Parlamentuan, immigrazioari buruzko Europako politiken inguruan [joan den ostegunean egitekoa zen], eta batez ere Greziako kasua aztertuko dugu, Farmakonisin gertatutakoaren harira, baina gure asmoa da Espainiakoa ere aipatzea, migrazio politiken ondorio negatiboen beste adibide gisa. Litekeena da maiatzean beste mintegi bat egitea, bereziki Espainiako kasua aztertzeko.\nZuen plataformak behin baino gehiagotan salatu du baimenik gabeko etorkinak gaizkile gisa hartzea.\nHorixe delako Europako Batasunaren zein estatuen politiken joera. Zigor neurriak lehenesten dira, orain Erresuma Batuan gertatzen ari den bezala. Hizkerak eta terminologiak ere laguntzen du horretan, edo atxilotzeek, baita etorkinak gune berezietan atxikitzeak eta antzeko neurriek ere. Izan ere, atxiloketak, hain neurri larria izanik, ondo arrazoituta egon behar du beti, baina askotan erabiltzen da migratzeaz pentsatzen ari direnei atzera eragin edo asmoa kentzeko neurri gisa.\nLaster izango dira Europako Parlamenturako hauteskundeak. Horren aitzakiatan diskurtso xenofoboek gora egingo ote duten beldur al zarete?\nMigrazio irregularraren gaiak oso eztabaida polarizatuak sortu ohi ditu, eta argi dago garrantzi handia daukala herrialde bakoitzaren hauteskundeetan zein Europakoetan. Kontu handiz erabili beharko genuke gai hori, inork eztabaida publiko hori balia ez dezan ideia xenofobo edo arrazistak hedatzeko. Horretarako, onena da datuak ematea. Adibidez, frogatuta dago Europan etorkinek agiririk ez edukitzearen arrazoi nagusia ez dela legez kanpo sartu izana, ezpada zenbait arrazoi direla medio lan egiteko baimena galtzen dutela. Horretaz hitz egin beharko genuke eztabaida politikoan.


PSORIMILK en Palma de Mallorca erosi batetik 39€\nKrema Psorimilk batetik psoriasia erosi en Palma de Mallorca\nEskuragarri ez dagoenean Psorimilk en Palma de Mallorca, behar duzu:\nNon erosi en Palma de Mallorca Psorimilk\nBete izena eta telefono zenbakia eskaera orria erosteko krema batetik psoriasia Psorimilk en Palma de Mallorca prezio merkean. Itxaron, deitu aholkularia, zure ordena krema PsorimilkKudeatzailea deituko etorkizun hurbilean. Lortzeko eta ordaintzeko ondasunak postetxean edo mezularitza nor entregatu partzelaren en Palma de Mallorca.\nKrema psoriasia Psorimilk oso eraginkorra da droga aukera ematen dizu azkar eta erraz kentzeko guztiak gaixotasunaren sintomak. Adituen arabera en Palma de Mallorca, tresna hau nabarmentzen da aldean beste drogak aurkeztu global farmazia merkatuetan, krema konplexua du eragina.\nNola erosi krema Psorimilk en Palma de Mallorca\nBada lortu behar Duzu prezio onenean Psorimilk en Palma de Mallorca (Espainia), besterik zehaztu zenbakia telefono zenbakia eta zure izena hurrengo ordu izango duzu, deitu Kudeatzailea zure galdera guztiei erantzun eta antolatu entrega Psorimilk adierazitako helbidera. Ordainketa bakailao on partzelaren. Kostu bidalketa Psorimilk el correo arabera alda daiteke distantzia hiria Espainia, jakiteko prezioa aholkulari baten ondoren prozesatzeko ordena on krema Psorimilk batetik psoriasia web-orri ofiziala.\nOrdena en Palma de Mallorca Psorimilk


I Vocalisti abesbatza alemanak emanaldia egingo du bihar, zapatua - Oñati - Goiena.eus\nI Vocalisti abesbatza alemanak emanaldia egingo du bihar, zapatua\nLeire Kortabarria 2004-10-29 10:48\nI Vocalisti ganbara musika taldeak emanaldia egingo du bihar, zapatua, Oñatiko Ganbara Abesbatzak antolatutako musika zikloaren barne. Hain zuzen, zikloko azken kontzertua izango da hori, eta horrenbestez bukatuko dira Ganbararen 10. urtemugaren ospakizunak.contributors:\nI Vocalisti abesbatza alemanaren kontzertuaz gozatzeko aukera izango da bihar, zapatua, Santa Ana antzokian, 19:30ean. Sarrera 8 euro da.\nMaila profesionalean lan egiten duen talde amateurra da I Vocalisti. Taldeko 30 kideek musika esperientzia zabala eta ahots heziketa sendoa dituzte. Helburu nagusia dute, Bach, Schültz edo Mendelssohn bezalako konposatzaileen musikaz gain, eliza musika maila gorenean jokatzea. Gaur egungo konposatzaileekin ere lan egiten dute.\nNazioarteko sari garrantzitsuenetariko batzuk irabazitakoak dira; besteak beste, VI. Alemaniako Abesbatza Sariketan txapeldun izan ziren, eta txapeldunorde VIII. Nazioarteko Ganbara Abesbatzen Sariketan.\nBiharko emanaldian Marenzio, Nees, Whitacre, Sagarna, Mäntyjärvi, Lechner, Brahms, Kiesewetter, Mokoroa eta Busto konposatzaileen lan bana eskainiko dute.


Vazquez Diaz, Daniel - Auñamendi Eusko Entziklopedia\n1882ko urtarrilaren 15ean Nervan (Huelva) jaiotako pintore andaluza. Madrilen hil zen 1969ko martxoaren 17an.\nLehen prestakuntza Sevillan jaso zuen, Museoaren eta Ateneoaren inguruan eta han ezagutu zituen Canals, Iturrino eta Zuloaga pintoreak. 1903an prestakuntzarekin jarraitu zuen Prado Museoan. Madrilen Baroja sendiarekin harremanetan jarri zen, batik bat, Ricardorekin. Harekin aurrerago ere harremana izango du, Hondarribia eta Bera arteko hurbiltasuna dela eta, Vazquez Diaz udan Gipuzkoara joaten baitzen. 1906 eta 1918 artean Parisera joan zen, aurretik hiru hilabeteko geldialdia eginda Hondarribin. Euskal paisaiarekin izango duen lehen harremana izango da eta handik hartuko ditu nahastezinak diren berdea eta urdina. Hala igaroko ditu 1906 eta 1935 arteko udak, Parisera egindako bidaien artean. Donostian egin zuen lehen bakarkako erakusketa. Era berean, harreman artistikoak eta intelektualak egin zituen Donostian eta Irunen eta Jose Maria Salaverria -aurrerago bere lanaren kudeatzaile nagusia izango zena-, Montes Iturrioz eta beste hainbat ezagutu zituen. 1950ean Hondarribiko adopziozko seme egin zuten.\nEuskadirekin lotutako artistaren ibilbide paisajistikoak hiru etapa izango ditu: bata kolorista, bestea arkitekturazkoa eta azkenekoa poetikoa (1920tik 1930era), azken horretan sutsuago ahalegindu zen Hondarribian eta bertako paisaian. Euskal pinturan eragin esanguratsua izan zuen, batik bat Bienabe Artia eta Montes Iturriozengan; paisaiaren joera kubista (gizatiartua) eta artelanaren etengabeko arazketa Martiarena edo Olasagastiren moduko pintoreengan atzeman daiteke.\n1968an Hondarribiak kale bati bere izena eman zion. Artistaren lanik onenak Bidasoako paisaiarekin, Hondarribiarekin, Lezorekin, Bidasoako badiarekin, Bidasoako txaluparekin... lotuta daude. 1982an erakusketa antologikoak egin ziren Madrilen eta Donostian (San Telmo) artistaren jaiotzako mendeurrenari jarraiki.\nAntonio Bilbao Aristeguik honela ikusten du:\n"Vazquez Diazengan euskalduna dena zentratu egin behar da, hortaz, produkzio paisajistikoan (...). Vazquez Diazen paisaia den bezalakoa bada, gainerako guztietatik bereizten duen kutsu nahastezina badu, oinarrizko bi arrazoiengatik dela pentsatzen dut: egiturekiko eta gauzen funtsezko bolumenekiko kultuagatik, antolamendu arkitektoniko eta eskultural perfektu eta bukatutakoagatik eta kolorearen aberastasun hain finagatik. Ez paleta zabala izatearen zentzuan -gogoan izan euskal paisaiez ari naizela-, kolore gutxi batzuen barruan -grisak, urdinak, berdeak, moreak- ñabarduren eta tonalitateen aberastasuna mugagabea izatearen zentzuan baizik. Hau da, Vazquez Diazek kubismotik hartutako osagaia duela: zorroztasun poliedrikoa. Berehala bereiziko da kubistengandik, ordea, eta naturari bizkarra ez ematean bereizten da haiengandik".\n"Bere arterako gorde zuen ñabarduraren aberastasunaren, bibrazio kromatikoaren pertzepzio oso finaren eta kolorearen kontsiderazioaren legatu inpresionista, ez azalera lau, berdin, monokromo eta euskarriaren gainean zabaldutakoaren gisa, baizik eta atmosferan murgildutako plano gisa eta atmosfera horretatik eta horren bidez jasota beste kolore batzuen islak eta korrespondentziak, hurbilekoak edo urrunekoak, koloreztatutako azalera zati bakoitza taupadaka ari izatea eraginda (...). Vazquez Diazen artea definitzeko, aldiz, ez da nahikoa bere pinturaren alderdi arkitektoniko eta konstruktibista nabarmen egitearekin. Koloreaz eta oso findutako paletaz hitz egin behar da berehala. Vazquez Diazek kanpoko munduaren edertasunaz maiteminduta igaro zuen bizi guztia, naturaren kontenplatzaile asegaitza izan zen eta hortik datorkio pintoreek "naturala" deitzen dutenarekiko leialtasuna".\nJose Mª Moreno Galvan (1962, Goya):\n"Esan daiteke, bizitzaren eta objektuen berezitasuna orokortasun geometrikoaren legera laburtu nahi izan zuen kubismoaren aurrean, Vazquez Diaz historiarako indibidualizatutakoa, gauza generikoen legeari menderaezina zaiona, salbatzen ahalegindu zela (...) modernitatearen "etxeko" lerroan geratu zen, Picassok eta Juan Grisek obra "unibertsala" egin zuten artean".\n"30eko hamarkadan heldutasunera iritsi zien pintore espainol askok bezala, errealismoa sendotzea nahiago izan zuen, inpresionista frantsesen eskutik kolorezko orban soil bilakatu arte argalduta, abstrakziora aldatzea baino, masa piktorikoaren desmaterializazioak ezinbestean ekartzen zuen bideetako bat zena".


Hotzeriari aurre egiteko aholkuak | Elikagaien osaerari buruzko datu basea | D Bitamina | Esnearen eragina muki eta flemetan | Kafeina eta bularra hartzen duten haurrak | Aldizkaria | EROSKI CONSUMER\n6 aholku hotzeriari eta eztarriko narritadurari aurre egiteko, urtaro aldaketa datorrenerako\nC bitamina oso elikagai ona da sistema immunologikoarentzat, eta gosaritan baso bete laranja ur hartuta, 100 mg C bitamina hartzen ariko ginateke, egunero gutxienez hartu behar den dosia (60 mg) halako bi ia. Bitamina ugari izaten duten beste fruta batzuk ere jan ditzakegu: anana, kiwia, marrubiak, papaya, guayaba eta zenbait barazki ere bai, tomatea eta espinaka gordina, adibidez.\nKoilara bete ezti hartzeak, huts-hutsik, zukuarekin edo esnearekin, eragin antiseptikoa izaten du, eta goxatu egiten du eztarriko narritadura. Pasteurizatu gabeko eztia hartzea komeni da (trinkotasun gehien duenetakoa), beroak desegin egiten baititu eztiaren osagai aktiboetako batzuk.\nOtorduetan, borraja salda hartu lehen-lehenik. Landare arazgarria da borraja, eta lagundu egiten du karkaxa botatzen. Salda beroa hartzea beti da ona ondoezik dagoenarentzat.\nZopak, kremak eta beste errezeta batzuk egiterakoan, kalabaza ere bota. A bitamina ugari du eta muzilagoak ere bai (zuntza); bi elikagai horiek mukosa birsortzeko gai dira, eta horixe behar izaten du eztarriko narritadurak.\nEdan ura egun osoan zehar, eta infusioak, saldak eta zopak ere bai. Mukiak biguntzen eta botatzen laguntzen dute eta eztarria lasaitzen dute..\nEskinazea dieta-osagarri egokia da defentsak indartzeko, eta eztarria eta arnasbideak ahul dituenarentzat, berriz, propolioa izaten da ona.\nGaur-gaurkoa: BDECA sarea, Elikagaien Osaerari buruzko Espainiako Datu Basea\n2006. urtean, BDECA Sarea sustatu zuen Espainiako Hezkuntza eta Zientzia Ministerioak; funtsean, datu base bat da, Elikagaien Osaerari buruzko Espainiako Datu Basea, eta hainbat erakundek beren esku dituzten datuak bateratzeko asmoz sortu zen: Espainiako Osasun eta Kontsumo Ministerioak, Ikerketa Zentro Nazional batzuek eta elikadura industriak. Ekimen horren helburu nagusia da EuroFIR proiektuan sartzea Espainia. European Food Information Resource Network, horixe esan nahi du izen horrek, edo Elikagaiei buruzko Informazio Iturri Europarra, eta zera lortu nahi du, elikagaien osaerari buruzko lehen informazio iturri integratua izatea Europan. Iazko abenduan aurkeztu zuen ekimena Elikadura arloko Segurtasunaren eta Nutrizioaren Espainiako Agentziak (AESAN).\nDatu base horiek elikagaien osaerari buruzko informazioa ematen dute, eta gehienetan, herrialde jakin bateko elikagaiei buruzkoa. Besteak beste, jaki bakoitzak zenbat kaloria dituen eta zer elikagai dituen jakinarazten da (karbohidratoak, proteinak, gantzak, zuntza, bitaminak eta mineralak). Analisi kimikoen bidez edo beste datu batzuetatik abiatuz ateratzen dute jaki bakoitzari buruzko informazioa. Datu horiek bateratuta edukitzea, herrialdeka lehenik eta Europa mailan gero, lagungarria gertatzen da elikadura gaiekin zerikusia duten ikerketetan irizpide berak erabiltzeko, eta zorroztasun zientifiko eta tekniko ahalik eta handienarekin jarduteko.\nDatu base horietatik abiatuta, gainera, Elikagaien Osaera Taulak ateratzen dituzte, hainbat formatutan, eta tresna horiek funtsezkoak izaten dira herrialde bateko biztanleen elikadura-ebaluazioa egiteko, bizi osokoa, bai gaixo aldiak sortzen direnean eta bai osasun aldian daudenean.\nBitamina lipodisolbagarria da, funtsezkoa hezurrak osasuntsu edukitzeko. D bitaminak organismoan duen molekula aitzindaria 7-dehidrokolesterola da, zeina animalia ehunetan eta landareetan ageri baita. Probitamina bihurtu ahal izateko, eguzkia behar izaten du, eta behin giltzurrunera iristen delarik, orduan sortzen dira metabolikoki aktiboak diren gaiak, kaltzitriola (animalia jatorriko elikagaietatik dator) eta erkaltzitriola (landare elikagaietatik). D bitaminaren gai aktiboek lagundu egiten diete hesteei kaltzioa xurgatzen, eta giltzurrunentzat ere lagungarri dira kaltzio hori berriz xurgatu ahal izateko; hori dela eta, hezurren eta hortzen mineralizazioa errazten dute, besteak beste, eta osasuntsu egoten laguntzen diete.\nEsneak muki eta flemak eragiten ditu?\nBehi esnea hartzea eta mukiak edukitzea lotuta dauden ez dauden, gai eztabaidatua da hori, eta ikerketek denetarik erakusten dute. Gai honi buruzko ikerketarik berriena B.W. Ospitale Unibertsitarioan egin dute, Zurichen (Suitza), Dermatologia Saileko Alergologia Unitatean, hain zuzen (Journal of the American College of Nutrition aldizkarian argitaratu zuten, 2005ean). Egileek ez dute aurkitu froga zientifiko sendorik azaltzeko zein mekanismoren ondorioz ugaritzen diren mukiak behi esnea edo esnekiak hartu ondoren, eta, horregatik, sugestio prozesu baten ondorio moduan azaltzen dute. Izan ere, zenbait ikerketak erakutsi dutenez, esnea eta mukiak lotuta daudela sinesten duten pertsonek arnasketa-sintoma eta ondoez gehiago izaten dute, gehiago jariatzen dutela iruditzen baitzaie.\nGerta liteke irudipen hori sortzea emultsio bat nahasten delako (esnea eta listua nahasten direlako), gainerakoan ez baita aldaketa handirik sumatu biriken funtzioan eta arnasketan esnea edo esnekiak hartu aurretik eta ondoren. Inork esnea edo esnekiak hartzeari utziko balio arnasketa arazoak (edo asma) dituelako, beste jaki batzuekin orekatu beharko luke esneak ematen ez dizkion elikagaien gabezia: kaltzioa eta D bitamina, besteak beste.\nAmak hartzen duen kafeak aztoratu egiten du bularra hartzen duen umea?\nKafeina substantzia kitzikatzailea da, eta kafe gehiegi hartzen bada, edo kafeina duen beste zeinahi edari, ezinegona eta loezina sor ditzake amaren esnea hartzen ari den haurrarengan. Kafesne baten kafe kopurua bitan banatzea izan daiteke irtenbidea, eta bi kafesne arin hartzea. Kafeinak metabolismoa egin eta organismotik desagerrarazteko (gernuaren bidez), batez beste, bost eta sei ordu behar izaten ditu. Horregatik, ez da komeni kafea hartu eta segidan bularra ematea. Kafea hartu ondoren, ur asko edan dezakegu, gernua ugaritzeko eta kafeina errazago kanporatzeko.\nKafeak ez ezik, beste elikagai batzuek ere badituzte substantzia kitzikatzaileak, eta horiek ere aztoratu egin dezakete haurra. Jendeak uste du teina ez dela kafeina bezain kitzikagarria, baina kimikoki oso antzekoak dira, eta berdin-berdin egin diezaioke kalte haurrari. Kolaz egindako freskagarriez gain, badira kafeina, teina edo guarana duten beste edari batzuk ere, freskagarriak gehienetan, eta horiek ere efektu kitzikatzailea izaten dute; ondorioz, hobe da halakorik ez hartzea bularra ematen ari garen garaian.


kritiken hemeroteka » Haragiaren deia etsia\n« Literatura duinaren bilaketan | Familiaren ohorea »\nHaragiaren deia etsia Ainara Maia / Gara, 2010-08-06\n“Esaiezu erleei bizitza erlea bezalakoa dela; maitasuna lorea bezalakoa. Zenbat lore, hainbat maitasun”. Itsasoaren aurrean hori iradoki dit poema-liburuaren amaieran Omar Nabarro poetak, eta esan dit testamentu bizi gisa erleei esateko Omar Nabarro hil dela.\nKabroi galanta Omar hori! Edorta Jimenez irakaslearen anaia bikia dirudi argazkian, eta puta laztana goxoki bota didalarik, arima mindu dit ene haragi minbera urratuz. Poema-liburuaren hasieran haragialde eta lurralde miragarria hitzeman dit, bideak eta mapak erakutsiz, haragizko geografia irakatsiz, eta sagarraren debekuaz gaindi jauzi egitera gonbidatuz.\nMin hartu dut, sasietan erori bainaiz, eta, poetaren hitzak irakurri ahala den-denak ikusi ditut sagarrez gain: gereziak, okaranak… eta azken irria maite galduaren ezpainetan, agurraren besarkada oiartzun belarrietan, malko gaziak irrist ene begietan, eztia eta bizia zainetan barna.\nKabroi galanta Omar hori! Zikin kuttuna irakurri dut, eta oroitu naiz gaur goizean berean odol arrastoak zeudela izara zurietan. Haragizko amoreak irakurri dut liburuaren azalean, eta amore eman dut, etsi dut jada amodiozko bideetan. Niri ere min eman baitzidan Lancre edo abade inkisidore hark lamien eta sorginen lurraldean, sorgindu/ maitemindu eta gero eta maitasun inkondizionala hitzeman ondoren duela ia bost urte; galdu nintzen. Duela lau mende Graziana eta bertze aunitz debekuaz gaindi, sasi guztien gainetik eta laino guztien azpitik ibiltzeagatik, sagarrak janez, galdu ziren bezala, ni ere maitemintzeagatik kondenatu nintzela oroitarazi dit poetak.\nDuyuspik? Edo vulevu? Kontuz eskuak! Wonderbrarik ez darabilt, baina behin elkarrekin egin genuen lo, eta larrua jo eta gero elkar besarkaturik je t’aime, behar zaitut, maitea esan nion lehenengoz. Nik ez baitut sexua maitasunik gabe ulertzen, eta oraindik nire bakardadean kili-kiliak sentitzen ditut. Oroimenak niri ere huts egiten ez badit, larre zabaleko sabai batean izan zen, udazkenez, eta mundua gelditzea besterik ez nuen nahi une hartan harekin besarkaturik betiko gelditzeko.\nBaina munduak biraka segitu zuen. Biraka segitzen du, eta igarotakoa soseguz begiratzeko eskatu dit Omar Nabarro kabroi jatorrak. Ikas dezagun bizitza nola badoan eta ez gauden elkarri esku hartuta.\nEta azkenean mintza gaitezen, eta teknologia berrien errepasoa egin. Oraindik nire telefono-agendan daukat haren telefonoa, baina ez dit deitzen. Deituko al diot?\nMiraria gertatu da liburuaren amaiera aldean: ipuinetako Marierrauskinen gisa berean, baina kristalezko zapatarik gabe, oinak zauriturik nago. Ez dago printze azulik neure ondoan, ez eta begi azulik ere, baina niri hotzak eta faltsuak iruditu izan zaizkit beti begi azulak, eta begi marroi horiez oroitu naiz. Iraila zen, udaren azkena, duela ia urtebete. Eta bion haragia hain zen geurea! “Ez zaitut maite” “maite zaitut” lehenengoz esatea baino askoz ere zailagoa da; baina beharbada maite dut eta nire arima bikia da.\nKabroi maitagarria Omar Nabarro! Usainak ekarri dizkit berriro eta gomuten bidea ireki. Horrela nola ahaztu eta bizitzen segi? Poetaren hiria setiaturik dago, zainetako murailetan burdinazko gerlariek setiatu baitute, eta hiria uzteko aholkatu dio poetari medikuak, amore emateko, haragizko grinetan betiko ez galtzearren.


i-partNER: TTT Goiko eta Correanayak: ADEGI, Foro Burgos eta Enpresetan Pertsonen Parte Hartzeari buruzko Nazioarteko Jardunaldia\nTTT Goiko eta Correanayak: ADEGI, Foro Burgos eta Enpresetan Pertsonen Parte Hartzeari buruzko Nazioarteko Jardunaldia\nBeste enpresa foro bat, kasu honetan gipuzkoarra; ADEGIk, Gipuzkoako Enpresarien Elkarteak, Harremanetarako Estilo Berrien (NER) bitartez antolaketa eredua aldatu duten erakunde horietako protagonistekin euren esperientziak partekatzeko aukera izan dute topaketa batzuetan.\nHorrela, «Harremanetarako estilo berri bat. ner group esperientzia» jardunaldiak NERaren gaineko ikuspegi bateratu bat eta ner group taldean nola aplikatu zen ezagutzera emateko balio izan zuen lehenik, Koldo Saratxagak egindako aurkezpen baten bitartez. Ondoren, Xabier Berasategik, TTT Goikoko zuzendari orokorrak, antolaketa aldaketarekin izaten ari diren esperientzia azaldu zuen. Bi aurkezpenen bideoak argitaratu ziren *.\nHilabete batzuk beranduago, Correanayak-ek AdegiTop izeneko topaketaren edizio berri bat ireki zuen, «Harremanetarako estilo berria: pertsonetan oinarritutako proiektu baterako kultur aldaketa» izenburupean. Kasu hartan, topaketak erakundearen inguruko aurpezpen bat izan zuen abiapuntu, segidan, «Harremanetarako Estilo Berrien Ezarpenean» jartzeko arreta, ondorengo gaiak lantzeko tartea eskaini zuelarik: zer da NERa, aldaketarako arrazoiak, helburuak, inplementazio prozesua, garapena, emaitzak. NERaren gaineko topaketa guztietan bezala, eztabaida batekin amaitu zen bilkura *.\nBaina TTT Goiko eta Correanayak ez ziren, K2K emocionando-ren bateratzean aldaketarako izan dituzten aholkulariak, euren esperientzia azaltzera bakarrik mugatu. Bi proiektuetan, bakoitza bere aldetik eta bakarka, Harremanetarako Estilo Berriaren esperientzia beste enpresa foro batzuetara eraman dutelaren baldintza eman da.\nForoBurgos Economia y Empresaren bosgarren edizioan, Jose Ignacio Correak, Correanayakeko presidenteak, «Aldatzeko ordua: egiturazko erreforma» * izenburupean hitzaldi bat eman zuen. Bere entzuleei azaldu zizkien ideien artean ondokoak aurkitu daitezke:\n«Zer egin behar da?\n»Enpresa iraultza bat\n»Jabeentzako eta langileentzako enpresak interes amankomuneko erakunde bihurtu behar dira.\n»Kide guztiek lan egiten duten lekua eurena ere badela sinistu dezatela.\n»Langileei merezi duten protagonismoa emanez, mundua aldatu egin dela ulertzeko gai ez diren Enpresa Batzordeen kalterako.\n»Enpresariei, langileen ardurak indartzea exijituz, lan egiten duten enpresetan protagonista izateko aukera eskainiz.\n»Enpresa bakoitzean lan egiten duten langileen ahalmena askatu behar da.\n»Enpresariek estalki bat jartzen dugu langileen gainean, hazi eta garatu daitezen eragozten diena.\n»Enpresa jabegoarena eta bertan lan egiten duten horiena dela kontutan hartu behar da.\n»Enpresa bat ez da jaiotzen enpresaririk gabe, baina hau garatuko duen pertsonarik gabe ez da inoiz haziko.\n»Irabaziak (baldin badaude) jabegoaren eta langile guztien artean banatu behar dira.\n»Krisiaren aurretik bezala lan egiten jarraituko duten enpresariek, langileek eta sindikatuek egunak zenbatuta dituzte.» *.\nEta Xabier Berastegi, bere aldetik, pertsonek enpresan duten parte hartzeari buruzko nazioarteko jardunaldian hizlari gisa aritzeko gonbidatu zuten. Bertan, «TTT Goiko: Proeiktu partekatua» * hitzaldia eskaini zuen. Bere lehenengo hitzak, enpresa munduan enpresarien, langileen eta sindikatuen artean dagoen zuloa eta zatiketa, eta era berean, erakunde bakoitzaren barruan dagoen departamentu hermetikoen banaketa gainditzeko gonbidapenari eskaini zizkion. Horregatik, jarraian TTT Goikoren aldaketa eta etorkizunari begiratzeko esperientzia agertu zuenean, gardentasunaren eta konfiantzaren balioak azpimarratu zituen, hasteko. Gero, bezeroarenganako orientazioa mahaiganeratzen du eta azkenik, elkarbanatutako proiektu bat lortzeko helburua.\nKoldo Saratxagaren sentimenduak, pentsamenduak eta errealitateak, 10. kap.\nen 12/18/2016 06:46:00 p. m.\nEtiquetas: egikaritzeak, Koldo Saratxagaren sentimenduak pentsamenduak eta errealitateak - liburua, Sentimientos pensamientos y realidades de Koldo Saratxaga - libro, SPER 10. kapitulua


Abasolori emandako indultoa gaitzetsi dute aho batez osoko bilkuran - Durango - Anboto.org\nAnboto 2012-02-01 09:03\nBilgune Feministak helarazitako mozioa onartu dute Durangoko alderdi politiko guztiek. PSE-EEk fiskaltzara jotzea proposatu du, hark epaileari Paul Abasolori arindutako zigorra kartzelan betearaztea eskatzeko, baina mozio hori ez da aurrera atera; EAJk eta Bilduk esan dute horrek indultoa onartzea esan gurako lukeela\nBilgune Feministak helarazitako mozioa onartu dute Durangoko alderdi politiko guztiek. PSE-EEk Paul Abasolori arindutako zigorra kartzelan betearazteko fiskaltzara jotzea proposatu du, baina mozio hori ez da aurrera joan; EAJk eta Bilduk esan dute horrek indultoa onartzea esan gurako lukeela.\n"Emakume eta gizonen berdintasunerako lorpenean atzerakada" suposatzen duelako, aho batez gaitzetsi dute Durangoko udal ordezkariek Paul Abasolo futbolari durangarrari bost emakume erasotzeagatik jasotako zigorraren indulto partziala. Hasieran indultoa atzera botatzeko eskatu gura zuten, baina hori ez da posible. Azkenean gaitzespena eskatu dute Bilduk Bilgune Feministaren izenean aurkeztutako mozioan.\nBilduko Norone Bizkarrak Bilgune Feministaren idatziagaz bat egin du eta garrantzitsua iritzi dio udal moduan indultoa gaitzestea. Gaitzespenaz gainera, erabakia hedatzeko "herrian bandoak ipintzea" proposatu du Bilduk. Indultoagaz sexu erasoei "inpunitatea" eman zaiela kritikatu du Aralarko Dani Maeztuk, eta salatu du indultoa irakurrita ez dela ikusten "zer arrazoigatik ematen zaion". Ildo beretik, EAJko Goiztidi Diezen iritziz, indultoagaz "herriari ematen zaion mezua larria da" eta sexu erasoen aurrean tolerantziarik ez dela onartu behar aldarrikatu du.\nPilar Rios PSE-EEko bozeramaileak ere gogor kritikatu du indultoa, eta beste mozio bat aurkeztu du, fiskaltzak Abasolori arindutako zigorra kartzelan betearaztea eska dezan. Mozioa ez da onartu, EAJren kontrako botoekin eta PP, Aralar eta Bilduren abstentzioagaz. Bilduk eta EAJk adierazi dute mozioaren alde bozkatzea "indultoa onartzea" litzatekeela. Aralarrek azaldu du indultoa ez egotea gurako luketela, "baina gura dugu baita zigor hori kartzelan betetzea".\nAnboto 2012 urt 25 Durango\nDurangoko Berdintasun batzordean indultoaren kontra egiteko eskatuko dute. Plataformako kideen berbetan, \_'berdintasunaren borrokan inplikatutako i...


Dastaketak – Izkiriota\nAntolatu dastaketa bat nahi duzun tokian\nEtxean, elkartean, Izkiriotaren lokalean, zure tabernan...\nEgin ezazu dastaketa bat zerorrek nahi duzun tokian eta gu arduratutko gara guztia antolatzeaz\nEtxe edo elkartean\nArdo dastaketa bat antolatu nahi duzu familia edo lagunartean zure etxe, txoko edo elkartean? jar zaitez gurekin harremanetan orrialde honetan eta nahi dituzun baldintzen arabera ardo kopurua, ardo motak, pintxoak, etab zehaztuko ditugu.\nIzkiriotatik zure esku jartzen dugu Andoaingo gure lokala bertan ardo dastaketa bat antola dezazun zure lagun, familia, lankide edota nahi duzunarekin. Aukeratu ardo motak zuen artean edo utzi dena gure eskuetan. Jar zaitez kontaktuan gurekin eta xehetasun guztiei buruz hitz egingo dugu.\nZure taberna edo negozioan\nTaberna edo negozio bat baduzu eta zure bezeroei zerbait desberdin eta atsegina eskaini nahi badiezu, jar zaitez gurekin harremanetan eta ardo dastaketa bat antolatuko dugu zure negozioan bezeroekin arratsalde atsegin bat pasa ahal izateko.\nGURI BURUZ DIOTENA\nOrganice junto con Aide de Izkiriota una cata de vinos en la sociedad en la que todos los que nos juntamos nos quedamos encantados. Buen trabajo chicos, seguid así!!\nTxema / Donostia\nArdo zurien dastaketa bikain bat egin genuen gure etxean. Eskertzekoa gauzak horren argi eta errez azaltzea. Gauza berriak dastatzen jarraitzeko gogoz geratu naiz.\nLuis Mari / Errenteria\nNahiz eta oso ardozalea ez izan, goiz ederra pasa genuen. Aipatzekoa Izkiriotako lagunek egindako lan bikaina eta eskeini zizkiguten pintxo zoragarriak.\nAmaia / Urnieta\nZuk aukeratu non, noiz eta ze ardo mota dastatu nahi duzun, eta gu arduratuko gara xehetasun guztiak prestatu eta antolatzeaz\nArdo on guztiak ez dute zertan garestiak izan behar. Ez arduratu aurrekontu baxu bat edukitzeagatik, merkatuan oso ardo onak aurki ditzakegu oso prezio onean. Hori bai, aurkitzen jakin behar da eta gu hortan saiatzen gara!\nGure lokala, zure etxea\nIzkiriotak bere bezeroen eskura uzten du Andoainen ardo dastaketak egiteko duen lokaltxoa. Beraz, dastaketa egiteko tokirik ez izatea ez dadila eragozpen bat izan\nEz baduzu oso argi zer nahi duzun, utzi dena gure eskuetan eta guk hartuko ditugu erabaki guztiak\nArdo eskaintza zabala dugu. Mundu guztiko ardo txuri, beltz, gorri, espumoso, goxo... lor dezakegu. Jar zaitez gurekin kontaktuan eta galdeiguzu dastatu nahi duzun ardo horri buruz, eta eskuartean ez badugu, lortzen saiatuko gara!!\nDesberdindu zure negozioa\nNegozio bat baduzu eta zure bezeroei zerbait desberdina eskaini nahi badiezu, aukera aparta duzu Izkiriotarekin batera ardo dastaketa bat antolatzea zure bezeroei eskainita


Jelena Stasova - Wikipedia, entziklopedia askea.\nSan Petersburgo, 1873ko urriaren 3a (juliotar egutegia)\nMosku, 1966ko abenduaren 31 (93 urte)\nJelena Dmitrievna Stasova (errusieraz: Еле́на Дми́триевна Ста́сова; 1873ko urriaren 3a – 1966ko abenduaren 31) errusiar militante boltxebikea izan zen, 1895. urtetik iraultzaren kausari emana.\n1898an marxistekin bat egin zuen, eta 1902ko zatiketa garaian boltxebikeekin lerratu zen, alderdiaren militante liberatu bihurtuz. Antolakuntzareko dohain apartak zituenez, San Petersburgoko adarraren “idazkari tekniko” egin zen, hau da, zelula horren lan logistiko klandestino guztia (egunkarien banaketa, inprimaketa, mezuak eta gutunak pasatzea, batzar-tokiak bilatzea eta abar) bere eskuetatik pasatzen zen.\n1905ean, Suitzara ihes egin behar izan zuen, baina 1906ean Errusiar Estatura itzuli zen, Tbilisira (Georgia), non irakaskuntza eskola bat zuzendu zuen. 1912an, Komite Zentral Boltxebikearen kide aukeratu zuten, eta urte horretan bertan, polizia tsaristak infiltratu bati esker ia zuzendari boltxebike denak atxilotu zituenean, Stasova izan zen Alderdia nola edo hala berreratzeko ardura izan zuena.\nAlajaina, 1913an atxilotu egin zuten eta 1916an ihes egitea lortu zuen. 1917an, berriz, Komite Zentral Boltxebikearen Idazkari kargurako aukeratu zuten (postu hori sortu berria izan zen, beraz, Stasova izan zen boltxebikeen lehen Idazkaria). Postu hori izan zuen Iraultzaren urterik erabakigarrienetan, ahalik eta 1920ean dimititu zuen arte (Komite Zentraleko postutik baita).\nHorrez gain, 1918an Txekaren zuzendaritzako kide izan zen, eta 1919an Alderdiaren Antolakuntzarako Bulegoko (Orgburo) kide bilakatu zen. 1921ean Internazional Komunistaren ordezkari gisa aritu zen Alemanian, 1926. urtera arte. 1927 eta 1937 urteen artean, Nazioarteko Laguntza Gorriaren zuzendariorde eta Sobietar Ordezkaritzaren buru izan zen. Lan horretan zegoela, 1935ean, Internazional Komunistak, erakunde honen Nazioarteko Kontrol Komiteko kide aukeratu zuen, eta kargu hori mantendu zuen 1943an Internazionala desegin arte. 1938 eta 1946 artean, Internatsionalnaia Literatura (Nazioarteko Literatura) aldizkariaren zuzendari izan zen. 1946an erretiratu zen. 1966an hil zen, 93 urte zituela.\n↑ a b c d e Stasova, Elena, K17 2017-05-09. CC0 Domeinu Publikoa